title: Teknikmagasinet

text: Teknikmagasinetin perustivat Bengt-Åke Printz, Urban Printz sekä Jannis Östlund vuonna 1989. Ensimmäinen ketjun myymälä avattiin Skärholmeniin, Tukholman lääniin. Perustajien haaveena ja tavoitteena oli luoda koko maan kattava myymäläketju, jonka monipuolinen ja ainutlaatuinen tuotevalikoima koostuisi jännittävistä ja hauskoista sekä hinnaltaan kilpailukykyisistä elektroniikka- ja harrastetuotteista – käsittäen niin tunnettuja merkkituotteita kuin joukosta erottuvia harvinaisuuksia. Tavoitelistan kärkisijoilla olivat myös laadukas asiakaspalvelu ja asiakkaiden ostoturvallisuus. Tällä hetkellä yrityksellä on 75 myymälää Ruotsissa, 20 Norjassa sekä toukokuusta 2013 alkaen viisi Suomessa. Yritys on historiallisesti avannut noin kymmenen uutta myymälää vuosittain. Yrityksen liikevaihto on historiallisesti kasvanut noin 25 % vuodessa. Vuoteen 2003 asti Teknikmagasinetin omistajiin kuuluivat yrityksen alkuperäiset perustajat. Tammikuun alusta vuonna 2004 yhtiön omistussuhteet muuttuivat ja yrityksen omistajiksi tulivat pääomasijoitusyhtiö 3i, Bo Lundqvist sekä ryhmä yrityksen omia työntekijöitä. Teknikmagasinetin perustajiin kuulunut Jannis Östlund toimii yrityksen toimitusjohtajana ja Urban Printz varatoimitusjohtajana.


title: Teknikmagasinet

text: Marraskuussa 2011 tapahtui Teknikmagasinetin omistussuhteissa muutoksia, kun Venture Capital osti 3i:n osan yrityksestä.


title: Teknikmagasinet

text: Teknikmagasinet avasi ensimmäisen myymälänsä vuonna 1989 Skärholmenissa, Tukholman läänissä. Nykyään yrityksellä on 75 myymälää Ruotsissa. Yrityksen pääkonttori Järfällassa, Tukholman läänissä.


title: Teknikmagasinet

text: Teknikmagasinet laajensi yritystoimintaansa Ruotsin ulkopuolelle vuonna 2005. Tällöin yritys avasi ensimmäisen myymälänsä Osloon, Stovnerin ostoskeskukseen. Yrityksen laajentuminen Norjan markkinoille on ollut nopeaa, ja tällä hetkellä Norjassa on yhteensä 20 myymälää.


title: Teknikmagasinet

text: Syyskuussa 2008 Teknikmagasinet avasi ensimmäisen Suomen myymälänsä Vantaan kauppakeskus Jumboon. Kivijalkamyymälän lisäksi yritys lanseerasi 1. lokakuuta 2008 verkkokaupan paikallisille markkinoille.


title: Teknikmagasinet

text: Toisen Suomen myymälänsä yritys avasi Helsinkiin kauppakeskus Kamppiin marraskuussa 2009. 1.3.2012 avattiin kolmas Suomen myymälä Espoon Iso Omena -kauppakeskuksessa. Toukokuussa 2013 Teknikmagasinet avasi kaksi uutta myymälää Helsingin Itikseen sekä Espoon Selloon. Lisäksi yrityksellä on liikkeet Lempäälän Ideaparkissa ja Turussa Hansan kauppakeskuksessa. Jyväskylään avattiin liike toukokuussa 2015. Keväällä 2016 avattiin liike Ouluun Kauppakeskus Valkeaan.


title: Labatie-d’Andaure

text: Labatie-d'Andaure on kunta Ardèchen departementissa Ranskassa. Siellä on arviolta 219 asukasta (vuonna 2013) ja sen pinta-ala on 9,93 neliökilometriä.


title: Aino Yliruokanen

text: Aino Sofia Yliruokanen () oli suomalainen lastenlääkäri ja terveyspoliittinen vaikuttaja.


title: Aino Yliruokanen

text: Yliruokasen vanhemmat olivat maanviljelijä Pekka Yliruokanen ja Greta Matilda Korkalo-Vitikka. Hän tuli ylioppilaaksi Rovaniemen keskikoulun jatkoluokilta 1928. Yliruokanen opiskeli aluksi filologiaa Helsingin yliopistossa, mutta siirtyi sitten lääketieteelliseen tiedekuntaan, jossa hän suoritti lääketieteen lisensiaatin tutkinnon 1938. Hän työskenteli kandidaattivaiheessa useissa sairaaloissa ja valmistuttuaan muun muassa Rovaniemellä vastuulääkärinä. Hän meni vuonna 1939 Helsingin lastenklinikalle ja kun Talvisota syttyi, klinikan johtajana toiminut professori Arvo Ylppö antoi hänelle vetovastuun. Yliruokanen johti klinikan evakuoinnin Lepaan puutarhaopiston tiloihin. Jatkosodan myötä Aino Yliruokaselle tuli tehtäväksi järjestää lastensairaala Äänislinnaan, ja se sairaala toimi kesään 1944.


title: Aino Yliruokanen

text: Lastentautien erikoislääkärin pätevyyden Yliruokanen sai 1949. Hän oli väitellyt lääketieteen tohtoriksi vuonna 1948 aiheenaan veriryhmät. Hän opiskeli vielä 1950-luvun alussa Yhdysvalloissa Harvardin yliopistossa, suorittaen siellä Master of Public Health (MPH) -tutkinnon. Ulkomaisia projekteja Aino Yliruokasella oli muun muassa WHOn palveluksessa Delhissä, samoin kuin Nigeriassa. Hän työskenteli myös Lääkintöhallituksessa sekä Lapin lääninhallituksessa aikana, jolloin luotiin neuvolaverkostoa sekä siirryttiin ennalta ehkäisevään terveydenhuoltoon sekä luotiin perustaa julkiselle terveydenhuollolle ja terveyskeskuksille. Yliruokanen oli Lääkintöhallituksen neuvola- ja kouluylilääkäri vuodesta 1954 vuoteen 1957 ja tuli Lapin läänin apulaislääninlääkäriksi 1957. Eläkkeelle Yliruokanen, jolle myönnettiin lääkintöneuvoksen arvo, jäi vuonna 1975.


title: Aineen häviämättömyyden laki

text: Aineen häviämättömyyden laki eli massan säilymislaki (Lomonosovin-Lavoisier'n laki) on yleinen luonnonlaki, jonka mukaan massa pysyy suljetussa systeemissä muuttumattomana, erityisesti myös kemiallisissa reaktioissa. Se voidaan ilmaista myös niin, että ainetta ei synny eikä häviä, vaikkakin se voi muuttaa muotoaan. Niinpä kemiallisissa reaktioissakin reaktiotuotteiden yhteenlaskettu massa on yhtä suuri kuin lähtöaineiden yhteenlaskettu massa.


title: Aineen häviämättömyyden laki

text: Ennen radioaktiivisuuden keksimistä oletettiin lisäksi, että aineen häviämättömyys pätee jokaiselle alkuaineelle erikseen ja että jokaisen alkuaineen atomien lukumäärä säilyy kaikissa ilmiöissä. Kemiallisissa reaktioissakin atomit vain järjestyvät uudella tavalla molekyyleiksi. Nykyisin kuitenkin tiedetään, että radioaktiivisissa ja muissa ydinfysikaalisissa ilmiöissä atomit muuttuvat toisen alkuaineen atomeiksi ja osa niiden massasta poistuu säteilynä. Suhteellisuusteorian mukaan massa ja energia ovat muunnettavissa toisikseen. Näin ollen massan ja energian säilymislait liittyvät erottamattomasti toisiinsa.


title: Aineen häviämättömyyden laki

text: Aineen häviämättömyyden lailla on kuitenkin yhä suuri merkitys varsinkin kemiassa, mekaniikassa ja hydrodynamiikassa.


title: Aineen häviämättömyyden laki

text: Varhaisen, joskin epätäydellisen teorian aineen häviämättömyydestä esitti jo Nasir al-Din Tusi (1201-1274). Hän kirjoitti, että aineellinen kappale voi muuttua mutta ei hävitä


title: Aineen häviämättömyyden laki

text:
Massan säilymislain keksijänä on yleisesti pidetty Antoine Laurent Lavoisier'ta, joka esitti sen kokeellisesti todennettuna vuonna 1789. Osittain tästä syystä häntä pidetään yleensä nykyaikaisen kemian isänä. Kuitenkin jo vuonna 1748 Mihail Lomonosov (1711-1765) oli jo esittänyt saman asian ja osoittanutkin sen kokeellisesti. Myös John Rey (1583-1645), Joseph Black (1728-1799) ja Henry Cavendish (1731-1810), olivat päätyneet samaan tulokseen jo ennen Lavoisier'ta, joskaan heidän esittämiään todisteita ei vielä ollut pidetty niin vakuuttavina, että asia olisi tullut yleisesti hyväksytyksi
Ettei massan (tai painon) säilyminen ollut selvä asia ikimuistoisista ajoista saakka, johtui siitä, että monissa tavallisissa kemiallisissa reaktioissa, esimerkiksi palamisessa, lähtöaineista, reaktiotuotteista tai molemmistakin ainakin osa on kaasuja, jotka tulevat ilmakehästä tai leviävät sinne. Kaasuja on ollut niiden näkymättömyyden vuoksi vaikea tunnistaa, jota paitsi ilmakehän nosteen vuoksi ne ovat erehdyttävästi vaikuttaneet painottomilta. Lisäksi käsitteellinen ero massan ja painon välillä ei ollut selvä ennen kuin Isaac Newton vuonna 1687 esitti yleisen gravitaatiolain. Koska esimerkiksi polttopuista jäävä tuhka painaa paljon vähemmän kuin alkuperäiset polttopuut, vaikuttaa siltä kuin massaa häviäisi. Entisajan kemistit olettivat, että puun sisältämä hypoteettinen alkuaine, flogiston, poistuisi ilmakehään palamisen yhteydessä. Toisaalta myös metallien hapettumista, esimerkiksi raudan ruostumista, pidettiin flogistonin poistumisena, vaikka tuolloin jo tiedettiin, että syntyvä ruoste painaa enemmän kuin alkuperäinen rauta. Tämän vuoksi olikin oletettava, ettei aineen paino (massa) pysy kemiallisissa reaktioissa ennallaan.


title: Aineen häviämättömyyden laki

text: Vasta kun tällaiset kemialliset reaktiot voitiin saada aikaan ilmatiiviisti suljetussa astiassa, voitiin huolellisilla mittauksilla todeta kokonaismassan säilyvän. Ilmapumpun keksiminen teki myös osaltaan mahdolliseksi kaasujen punnitsemisen. Aineen häviämättömyyden lain keksiminen liittyikin läheisesti palamisilmiön luonteen selvittämiseen.


title: Aineen häviämättömyyden laki

text: Aineen häviämättömyyden lakia on pidetty ratkaisevana keksintönä, joka merkitsi siirtymistä alkemiasta nykyiaikaiseen kemiaan. Vasta se teki mahdolliseksi tarkemmin tutkia kemiallisia ilmiöitä kvantitatiiviseksi. Tämä teki myös mahdolliseksi tunnistaa, mitkä aineet olivat alkuaineita. Voitiin myös todeta, että kaikissa kemiallisissa ilmiöissä, palaminen ja eliöiden aineenvaihdunta mukaan luettuina, nämä alkuaineet vain liittyivät toisiinsa uudella tavalla.


title: Aineen häviämättömyyden laki

text: Erityinen suhteellisuusteoria osoitti, että massan säilyminen pitää vain likipitäen paikkansa avoimissa systeemeissä, joista energiaa poistuu ympäristöön. Hiukkasten muodostaman systeemin massa ei yleensä ole yhtä suuri kuin hiukkasten massojen (lepomassojen) summa niiden ollessa toisistaan erillään, sillä asiaan vaikuttaa myös niiden välisestä vuorovaikutuksista johtuva potentiaalienergia. Tällaisia systeemejä ovat esimerkiksi nukleoneista muodostuvat atomiytimet, mutta myös atomeista muodostuvat molekyylit. Massan ja energian välisen yhteyden osoittaa Einsteinin kaava E=mc². Niinpä jos systeemin muodostuessa vapautuva sidosenergia pääsee poistumaan systeemistä, kokonaissysteemin massa on pienempi kuin sen osien. Erotusta sanotaan massakadoksi, ja se on suoraan verrannollinen systeemin sidosenergiaan, joka samalla osoittaa, minkä verran energiaa tarvitaan systeemin hajottamiseen alkuperäisiin osiinsa.. Jos kuitenkin otetaan huomioon myös systeemistä poistunutta energiaa vastaava massa, säilymislaki pätee. Näin ollen massan ja energian säilymistä ei voi pitää kahtena eri luonnonlakina, vaan ne ovat saman lain ilmenemismuotoja.


title: Aineen häviämättömyyden laki

text: Kemiallisissa reaktioissa tämä sitoutuva tai vapautuva on kuitenkin niin pieni, ettei sitä vastaavaa massan muutosta voi käytännössä havaita. Esimerkiksi kun 12 grammaa hiiltä ja 32 grammaa happea reagoivat muodostaen 44 grammaa ( 1 moolin) hiilidioksidia, energiaa vapautuu noin 393 kilojoulea, mitä vastaava massakato on vain noin 4,4 pikogrammaa. Sitä vastoin ydinreaktioissa massakato on jo sen verran suuri, että se on voitu tarkoin mitata ja sen on todettu täsmäävän Einsteinin kaavan kanssa.


title: Roger Staub

text: Roger Staub (1. heinäkuuta 1936 Arosa – 30. kesäkuuta 1974 Verbier, Sveitsi) oli sveitsiläinen alppihiihtäjä, jääkiekkoilija ja vesihiihtäjä.


title: Roger Staub

text: Staub on alppihiihdon olympiavoittaja suurpujottelussa Squaw Valleyn olympialaisissa 1960. Syöksylaskussa hän sijoittui olympialaisissa neljänneksi Cortina d’Ampezzossa 1956 ja viidenneksi Squaw Valleyssa 1960.


title: Roger Staub

text: Staub saavutti kolme MM-mitalia Bad Gasteinin MM-kilpailuista 1958: hopeaa syöksylaskusta sekä pronssia suurpujottelusta ja alppiyhdistetystä.


title: Roger Staub

text: Staub voitti Sveitsin-mestaruuden jääkiekossa HC Arosan joukkueessa vuonna 1955, sekä vesihiihdossa vuonna 1959.


title: Roger Staub

text: Staub kuoli kesäkuussa 1974 riippuliito-onnettomuudessa.


title: Something to Swallow

text: Something to Swallow on ruotsalaisyhtye Backyard Babiesin julkaisema EP. Se julkaistiin vuonna 1991.


title: Styberra

text: Styberra () eli Stymbara () oli antiikin aikainen kaupunki Deuriopoksessa Paioniassa, nykyisen Makedonian tasavallan alueella. Se oli ainakin osan historiastaan osa Makedonian valtakuntaa.


title: Styberra

text: Styberra sijaitsi Pelagonian tasangon keskellä Aksios-joen (nyk. Vardar) sivujokiin kuuluvan Erigon-joen (nyk. Crna) varrella. Sen kautta kulki tie Herakleia Lynkestiistä Stobiin. Alue luettiin usein osaksi Deurioposta, mutta joskus osaksi Pelagoniaa. Kaupungissa arvioidaan olleen suurimmillaan noin asukasta. Nykyisin kaupungin arkeologinen alue sijaitsee Chepigovon ja Trojkrstin kylien välissä Prilepin kunnassa Pelagonian alueella.


title: Styberra

text: Styberra on syntynyt viimeistään myöhäisellä arkaaisella kaudella. Kaupunki mainitaan antiikin lähteissä ensimmäisen kerran vasta toisen makedonialaissodan aikana vuonna 200 eaa. Tuolloin Filippos V:ttä vastaan sotineet roomalaiset valtasivat kaupungin ainakin joksikin aikaa. Kolmannessa makedonialaissodassa vuonna 169 eaa. kaupungissa toimi Makedonian armeijan päämaja, ja kuningas Perseus hyökkäsi sieltä Illyriaan samana vuonna. Myös maantieteilijä Strabon mainitsee kaupungin.


title: Styberra

text: Styberra säilyi asuttuna antiikin ajan lopulle. Kaupunki on saattanut tuhoutua maanjäristyksessä.


title: Styberra

text: Kaupunki kattoi noin 550 x 220 metrin kokoisen alueen. Se oli ympäröity muureilla, jotka ovat edelleen näkyvissä. Kaivauksissa löydettyihin rakennuksiin lukeutuvat muun muassa gymnasion, joka koostui heroonista ja peristyyli-rakennuksesta, sekä temppeli, joka on omistettu jumalatar Tykheelle. Esinelöytöihin lukeutuu muun muassa antiikin aikaisia kolikoita, patsaita, rintakuvia ja muuta keramiikkaa.


title: Reverse Psychology

text: Reverse Psychology on Bomfunk MC’s:n kolmas albumi, joka julkaistiin vuonna 2004. Se ei ole menestynyt läheskään niin hyvin kuin edelliset levyt "In Stereo" ja "Burnin’ Sneakers". Levyltä julkaistiin singlet "No Way in Hell", "Hypnotic" ja "Turn It Up".


title: Labégude

text: Labégude on kunta Ardèchen departementissa Ranskassa. Siellä on arviolta 1 385 asukasta (vuonna 2013) ja sen pinta-ala on 3,12 neliökilometriä.


title: Label This!

text: Label This! on Daruden kolmas studioalbumi. Se julkaistiin 24. lokakuuta 2007 Suomessa ja 2. joulukuuta 2008 Yhdysvalloissa. Albumilta julkaistiin singlet "Tell Me", "My Game" ja "In the Darkness".


title: Laboule

text: Laboule on kunta Ardèchen departementissa Ranskassa. Siellä on arviolta 145 asukasta (vuonna 2013) ja sen pinta-ala on 17,45 neliökilometriä.


title: Rush (Daruden albumi)

text: Rush on Daruden toinen albumi, joka julkaistiin toukokuussa 2003.


title: Rush (Daruden albumi)

text: Albumi debytoi Suomen virallisen listan neljännellä sijalla, ja pysyi listalla yhteensä kahdeksan viikkoa.


title: Dregen

text: Dregen (oikealta nimeltään Andreas Tyrone Svensson) (s. 12. kesäkuuta 1973 Nässjö, Ruotsi) on ruotsalainen kitaristi. Hänet tunnetaan parhaiten yhtyeestä Backyard Babies, jossa hän on soittanut vuodesta 1987 lähtien. Dregen soitti myös Hellacopters-yhtyeessä vuosina 1994–1998. Dregen liittyi kesäkuussa 2011 Michael Monroen yhtyeeseen kitaristiksi korvaten The Wildhearts -yhtyeessä soittavan Gingerin. Vuonna 2013 Dregen julkaisi ensimmäisen sooloalbuminsa.


title: Dregen

text: Dregen käyttää lähes ainoastaan Gibson ES-335 -kitaroita, Fender-merkkisiä putkinuppeja sekä Marshall-merkkisiä vahvistinkaappeja . Hän käyttää myös Sundberg Guitars S-J2 akustisia kitaroita.


title: Dregen

text: Dregen oli naimisissa ruotsalaisen laulajan Pernilla Anderssonin kanssa.


title: Le Lac-d’Issarlès

text: Le Lac-d'Issarlès on kunta Ardèchen departementissa Ranskassa. Siellä on arviolta 286 asukasta (vuonna 2013) ja sen pinta-ala on 14,35 neliökilometriä.


title: Nujerra ihminen

text: Nujerra ihminen on suomalaisen metalliyhtyeen Mokoman kappale. Se julkaistiin 5. marraskuuta 2007 digitaalisessa muodossa singlenä sekä saman vuoden studioalbumilla "Luihin ja ytimiin". Kappaleesta kuvattiin myös musiikkivideo. Rumba-lehden vuosiäänestyksessä 2007 kappale valittiin vuoden kotimaiseksi biisiksi.


title: Nujerra ihminen

text: Kappale sijoittui Suomen singlelistalla kahdeksanneksi ja latauslistalla kuudenneksi.


title: Futurice

text: Futurice Oy on suomalainen lähinnä web- ja mobiiliohjelmistoja kehittävä yritys. Se keskittyy palveluliiketoimintana muille yrityksille tehtäviin ohjelmistopalveluihin ja palveluiden ylläpitoon. Yrityksen palveluksessa oli n. 500 työntekijää vuonna 2018.


title: Futurice

text: Futurice perustettiin vuonna 2000. Yritys on yksi Suomen nopeimmin kasvaneita tietotekniikkayrityksiä. Futurice on sijoittunut kahdeksan kertaa peräkkäin Deloitten Technology Fast 50 -listalle, joista ensimmäiseksi vuonna 2008. Yrityksen liikevaihto vuosina 2013–2016 on ollut nousujohteinen ja toiminta voitollista.


title: Futurice

text: Yrityksen pääkonttori sijaitsee Helsingissä. Tampereelle perustettiin toimisto joulukuussa 2008. Vuonna 2010 perustettiin tytäryhtiö Futurice Gmbh Saksaan ja toimisto Berliiniin. Vuonna 2012 Futurice perusti tytäryhtiön Futurice Ltd:n Britanniaan ja toimiston Lontooseen. Lisäksi Futuricella on toimistot Münchenissä ja Tukholmassa.


title: Futurice

text: IEEE Consumer Communications and Networking (CCNC) -konferenssissa esiteltiin tammikuussa 2008 Nokian ja Futuricen yhteistyönä syntynyt Apache-, MySQL- ja PHP -kehitysympäristön Symbian/S60-versio eli Personal Apache MySQL PHP (PAMP). Futurice hyväksyttiin samaan konferenssiin esittelemään myös kyseiseen PAMP-kehitysympäristöön perustuvaa tutkimuksellista vertaisverkkoprototyyppiä. Asiantuntijaroolissa Futurice on esillä myös Forum Nokian muille sovelluskehittäjille suunnatussa Talk to the Guru -osiossa. Vuoden 2008 JavaOne-konferenssiin liittyen Futurice oli esillä uusien mobiili-Java-alustan kehitystyökalujen julkistuksessa. Futurice on myös ensimmäisiä eurooppalaisia yrityksiä, joka on hyväksytty Applen iPhone-kehittäjäohjelman jäseneksi. Ohjelmistokehityksessä Futurice hyödyntää ketteriä ohjelmistokehitysmenetelmiä.


title: Futurice

text: Futurice valittiin vuosina 2012 ja 2013 sekä Suomen parhaaksi työpaikaksi että Euroopan parhaaksi työpaikaksi.


title: Futurice

text: Futuricen toimitusjohtaja Tuomas Syrjänen valittiin joulukuussa 2013 Faktan Vuoden johtajaksi. Valintaraadin mukaan Syrjänen osoittautui ylivoimaiseksi. Hän on soveltanut johtamistyössään paljon esimerkiksi lean-menetelmiä.


title: Futurice

text: Syrjäsen mukaan työntekijöillä on pääsy kaikkeen päätöksenteossa tarvittavaan tietoon, esimerkiksi kaikkiin yrityksen talouslukuihin. Yritys on julkaissut Great Place to Work -instituutin tekemän kulttuuriauditoinnin vuodelta 2013.


title: Futurice

text: "Columbia Road Oy" on Futuricen 2016 perustettu tytäryhtiö, joka tarjoaa verkkokauppaan liittyviä konsultointi- ja kehittämispalveluja.


title: Futurice

text: Ensimmäisenä toimintavuotenaan (2016) Columbia Road tuotti yli miljoonan liikevaihdon. Yhtiö työllistää 25 henkeä. Vuonna 2017 yritys tavoittelee nopeaa kasvua ja mahdollisesti investointia kansainvälistymiseen.


title: Fanias Eresoslainen

text: Fanias Eresoslainen (joskus "Fainias", ) (n. 332 eaa.) oli antiikin kreikkalainen peripateettiseen koulukuntaan kuulunut filosofi. Hän on merkittävä Aristoteleen välittömänä oppilaana ja kommentaattorina.


title: Fanias Eresoslainen

text: Fanias oli kotoisin Eresoksesta, Lesbokselta. Hän tuli Ateenaan noin vuonna 332 eaa., ja liittyi yhdessä maanmiehensä Theofrastoksen kanssa peripateettiseen kouluun. Koulussa kummatkin olivat Aristoteleen oppilaina. Diogenes Laertios mainitsee Theofrastoksen Faniaalle lähettämän kirjeen.


title: Fanias Eresoslainen

text: Fanias oli Theofrastoksen jälkeen Aristoteleen merkittävimpiä oppilaita. Hän kirjoitti filosofian, sellaisina kuin peripateetikot sen tunsivat, kaikista osa-alueista, erityisesti logiikasta, kasvitieteestä, historiasta ja kirjallisuudesta. Hänen teoksensa vaikuttavat olleen Aristoteleen ja Theofrastoksen teosten kommentaareja tai täydennöksiä.


title: Fanias Eresoslainen

text: Faniaan teoksista yksikään ei ole säilynyt. Hänen tutkielmansa olivat kuitenkin tärkeitä lähteitä Athenaiokselle ja Pseudo-Plutarkhokselle, ja niistä päätyi paljon materiaalia myöhempiin sanakirjoihin ja muihin teoksiin.


title: Fanias Eresoslainen

text: Faniaan logiikan alan teoksista tiedetään vain vähän. Hän vaikuttaa kirjoittaneen Aristoteleen logiikan alan teoksiin kommentaareja, jotka ovat jääneet oppi-isän teosten varjoon. Hermias Aleksandrialainen kertoo, että Fanias, Theofrastos ja Eudemos kirjoittivat Aristotelesta jäljitellen teokset "Kategoriat", "Tulkinnasta" ja "Analytiikka". Aleksanteri Afrodisiaslaisen kautta on säilynyt katkelma Faniaan teoksesta "Diodorosta vastaan" koskien ideaoppia. Teos saattaa olla sama kuin teos "Sofisteja vastaan", josta Athenaios lainaa kritiikkiä eräitä muusikoita koskien.


title: Fanias Eresoslainen

text: Teos "Kasveista" oli mahdollisesti Theofrastoksen samaa aihetta käsitelleen teoksen täydennys. Athenaios lainaa sitä usein. Lainauksia on tarpeeksi, jotta niistä voidaan päätellä jotain teoksen sisällöstä ja kirjoittajan tyylistä. Fanias vaikuttaa kiinnittäneen erityistä huomiota puutarhakasveihin ja muihin läheisemmin ihmisiin liittyviin kasveihin. Hänen tyylinsä on peripateetikoille tyypillisesti määritelmiltään täsmällistä ja huolellista.


title: Fanias Eresoslainen

text: Plutarkhos lainasi Faniasta ja sanoi pitävänsä tätä ”historian suhteen oppineena filosofina”. Fanias kirjoitti eräänlaisen aikakirjan nimeltä "Prytaneis Eresioi", jonka toista kirjaa Athenaios lainaa. Teos vaikuttaa olleen joko hänen kotipaikkakuntansa tai koko Kreikan historia. Hän oli kiinnostunut myös tyrannien historiasta ja kirjoitti aiheesta useita teoksia. Yhden nimi oli "Sisilian tyranneista"; toisen nimi puolestaan "Tyrannien surmaamisesta koston vuoksi", jossa hän vaikuttaa käsitelleen samaa kysymystä, jota myös Aristoteles käsitteli "Politiikassaan". Teoksesta on säilynyt lainauksia, mukaan lukien kertomus Antileonista ja Hipparinoksesta, jotka surmasivat Herakleian tyrannin.


title: Fanias Eresoslainen

text: Kirjallisuushistorian alalta mainitaan kaksi Faniaan teosta. Teoksessa "Runoilijoista", jota Athenaios myös lainaa, hän vaikuttaa kiinnittäneen huomiota ennen kaikkea ateenalaisiin muusikoihin ja komedianäyttelijöihin. Teos "Sokrateen seuraajista" mainitaan kahdesti Diogenes Laertioksen teoksessa. Fanias oli myös ensimmäisiä, joka kirjoitti järjestelmällisesti Kreikan musiikkihistoriasta.


title: Lachapelle-sous-Chanéac

text: Lachapelle-sous-Chanéac on kunta Ardèchen departementissa Ranskassa. Siellä on arviolta 178 asukasta (vuonna 2013) ja sen pinta-ala on 8,94 neliökilometriä.


title: Takatalvi (kappale)

text: ”Takatalvi” on suomalaisen metalliyhtye Mokoman kappale. Se julkaistiin yhtyeen kotisivuilla singlenä rajoitetun ajan digitaalisessa muodossa ja yhtyeen studioalbumilla "Kurimus" vuonna 2003. Kappaleesta julkaistiin myös musiikkivideo, joka debytoi Yle TV1 -kanavan ohjelmassa "Top 40". Kappale nousi vuoden aikana erittäin tunnetuksi kappaleeksi radiosoiton ja muiden medioiden kautta.


title: Takatalvi (kappale)

text: Kappaleen tempo on nopea; yli 200 iskua minuutissa.


title: Takatalvi (kappale)

text: ”Takatalvi” on mukana liveversiona yhtyeen vuonna 2004 julkaistulla kiertue-elämää kuvaavalla "DVD:llä". Kyseinen liveversio on taltioitu yhtyeen esiintymisestä Tuska-festivaaleilla vuonna 2003.


title: Fanias

text: Fanias voi viitata seuraaviin antiikin ajan henkilöihin:


title: Brook

text: Brook (ブルック) on yksi Olkihattupiraateista, jotka ovat päähenkilöitä Eiichiro Odan merirosvoaiheisessa One Piece -nimisessä manga- ja animesarjassa.


title: Brook

text: Brook on merirosvo joka on herrasmiesluuranko ja Olkihattupiraattien yhdeksäs jäsen, hän on Luffyn kauan kaipaama muusikko. Olkihatut tapaavat hänet Grand Linella Florian kolmiossa. Hän rakastaa tyhmien luurankovitsejen ja melodramaattisien tarinoiden kertomisesta. Herrasmies käytöksestään huolimatta Brook on perverssi ja pyytää mm. Namia ja Nico Robinia näyttämään alusvaatteensa. Brook muusikkona osaa soittaa erityisesti viulua. Brook on 266cm pitkä (277cm aikahypyn jälkeen), mikä tekeekin hänestä pisimmän olkihattupiraattien jäsenen. Brook on 88-vuotias (90-vuotias aikahypyn jälkeen) ja hän on syntynyt 3 huhtikuuta. Odan mukaan Brookin eläinhahmo on hevonen ja värit ovat musta ja valkoinen. Brook tuoksuu teeltä.


title: Brook

text: Brookin pääase on hänen kävelykeppinsä, joka on samalla shikomozue mallinen miekka. Hänen kevyen ruumiinsa ansiosta Brook voi juosta veden päällä, liikkua todella nopeasti, hypätä korkealle ja käyttää helposti iaido hyökkäyksiä, joita vastustaja ei ehdi havaita. Brookin nykyinen päätavoite on päästä tapaamaan Grand Linen puoleisen Päinvastoin-vuoren juurella uiskentelevaa Laboon-valasta. 50 vuotta sitten hän ja merirosvotoverit tekivät lupauksen, että he palaisivat takaisin kierrettyään maailman. Laboon piti Brookin afrosta yhtä paljon kuin hänen viulun soitostaan. Siksi Brook suojelee afroansa niin hyvin kuin pystyy, sillä ilman afroa Laboon tuskin tunnistaisi Brookia. Luuranko-olemuksensa vuoksi hänelle ei kasvaisi enää hiukset takaisin.


title: Brook

text: Kauan sitten Brook söi pirunmarjan nimeltä tuonituonimarja. Ennen kuolemaansa hänellä ei ollut mitään voimia, mutta silti hän tuli heikoksi merelle. Miehistön kuollessa Florian kolmiossa Brook oli ainoa miehistön jäsen, joka jäi henkiin pirunmarjavoimansa ansiosta. Kuolemisen sijaan hänen sielunsa irtautui ruumiistaan ja hän pystyi heräämään henkiin uudelleen, mikäli hän löytäisi ruumiinsa. Pahan sumun vuoksi etsiminen kesti kuitenkin vuoden, ja ajan myötä ruumiista jäi vain luuranko jäljelle. Koska hänen hiuksissaan on vahvat juuret, afro jäi vielä.


title: Brook

text: Viisi vuotta ennen Olkihattujen tapaamista, hän löysi tiensä Thriller Barkiin, jossa hänen varjonsa varasti kaapparilordi Gekko Moria. Varjoa käytettiin samurai Ryuman henkiin herättämiseen. Koska Brookin varjo on varastettu, hän ei voi enää poistua Florian kolmiosta, koska auringonvalo tuhoaisi hänet. Ajan mittaan Brook oppi, että heittämällä zombejen suuhun suolaa, varjo joka on istutettu zombiin pääsee pakoon. Tämä siitä syystä, että suola on osa merta, ja Gekko Morian pirunmarjavoimat eivät toimi meren vaikutuksesta. Brook käytti tietoa hyväkseen ja tappoi useita zombeja, kunnes hän kohtasi oman varjonsa saaneen Ryuman ja Brook hävisi. Ryuma ei kuitenkaan tappanut Brookia, sillä olisi kuollut itsekin, joten hän päästi Brookin pakenemaan.


title: Brook

text: Kun Brook tapasi Olkihatut, Luffy kysyi haluaisiko hän liittyä Olkihattuihin. Brook vastasi myönteisesti, mutta hän ei voinut lähteä Olkihattujen mukaan Florian kolmion ulkopuolelle, jollei hän saisi varjoaan takaisin. Olkihatut lupasivat auttaa, ja he saapuivat Thriller Barkiin, maailman suurimpaan laivaan joka näytti aluksi saarelta. Brook itse lähti metsästämään varjoaan, mutta hävisi taas Ryumalle, koska hän suojeli afroaan eikä voinut taistella täysillä Ryumaa vastaan. Zoro ja Franky lopulta saapuivat ja Zorosta tuli seuraava Ryuman vastustaja. Taistelu päättyi Zoron voittoon.


title: Brook

text: Brook on omalaatuinen persoona muiden olkihattupiraattien tavoin. Hän puhuu kuten herrasmies, mutta käyttäytyy toisinaan aivan päinvastaisesti. Esimerkiksi ruokapöydässä hän saattaa hyvinkin piereskellä ja röyhtäillä. Hän myös pyytää jatkuvasti kauniita neitoja näyttämään alusvaatteensa ja merenneitoja lainaamaan hänelle rahaa. Kuitenkin Brook on kohtelias ja kunnioittaa tovereitaan, kutsuen Luffya esimerksi "Luffy-herraksi". Hän nauttii elämän pienistä iloista, kuten auringonvalosta, ystäviensä seurasta ja musiikista. Yllättävää kyllä, Brookin suurimpia pelkoja ovat eriskummalliset ja oudot oliot, kuten aaveet ja zombit. Esimerkiksi Thriller Park-osioissa hän säikähti Pelonan aavetta joka oli tullut olkihattujen laivalle. Tästä pelosta tekee koomisen se, että Brook itsekin on elävä luuranko eikä siis mikään kovin normaali otus. Brook on myös joissain tilanteissa erittäin tyyni ja kärsivällinen (hän oli yksin 50 vuotta florianin kolmiossa odottaen poispääsyä).


title: Brook

text: Hänen suuri intohimonsa on musiikki ja hän osaakin soittaa mitä tahansa soitinta (pääasiassa kuitenkin viulua, pianoa ja kitaraa). Sekä iloisina että murheellisina aikoina musiikki on ollut se, joka on ollut aina Brookin seurana. Brook pääsi kahden vuoden aikana musiikkimaailman huipulle Soul Kinginä ja sai lukuisia faneja ja kannattajia. Hänen suosikkilaulunsa on "Bink's sake" jonka sanoista tulee myös hänen unohtumaton naurunsa "yohohoho". Brook nauraakin melkein kaikelle ja kertoo mielellään vitsejä. Hänellä on taito pilailla myös itsensä kustannuksella. Hän rakastaa luuhuumoria eli vitsejä, jotka viittavat siihen, että hän on luuranko.


title: Brook

text: Ennen olkihattuihin liittymistä Brook oli kovin yksinäinen ajelehtiessaan ränsistyneellä aavelaivallaan ilman kenenkään seuraa. Tuona aikana hän kuitenkin viihdytti itseään mm. laulaen, haaveillen ja puhuen yksinään. Nereidisaarille mentäessä Brook kertoo Frankylle, että on tottunut puhumaan itsekseen. Vaikka Brook on vanhin olkihatuista, hän on lapsenmielinen ja innostuu helposti pienistäkin asioista Luffyn ja Chopperin tavoin . Hän on aina valmis pelastamaan toverinsa pulasta. Kun esimerkiksi Luffy tippuu veteen, hän ryntää Chopperin kanssa perään, vaikkei kumpikaan osaa itsekään uida.


title: Brook

text: Brook uskoo sanontoihin "Kaikki hyvä tulee aikanaan" ja "Elämä on ihanaa, kun sen oikein oivaltaa". Hän katseleekin elämää hyvässä valossa ja on optimistinen. Hän inhoaa ihmisiä, jotka tuhlaavat elämänsä ja tappavat toisia syyttä, koska hän tietää että eläminen on tehty elettäväksi ja osaa arvostaa sitä kuoltuaan jo kerran. Brook tekee mitä vain pitääkseen lupauksensa ja ollakseen hyvä ystävä muille. Brookin unelma on jälleennäkeminen Laboon-valaan kanssa, jonka hän tovereineen joutui kerran jättämään eräälle niemelle, koska pikkuinen valas ei olisi selvinnyt aavalla ja vaarallisella merellä. Molemmat ovat muistaneet lupauksensa jo monien vuosikymmenien ajan.


title: Kultakerttulit

text: Kultakerttulit ("Vermivora") on kerttuleiden heimoon kuuluva lintusuku. BirdLife Suomen luokittelun mukaan sukuun kuuluu kolme lajia.


title: Patrik Ekman

text: Patrik ”Pate” Wilhelm Ekman (s. 1973) on suomalainen yritysjohtaja.


title: Patrik Ekman

text: Hänet tunnettiin 1990-luvulla muusikkona, säveltäjänä ja sanoittajana. Hän toimi muun muassa yhtyeissä "Viewpoint" (yhdessä mm. Marcus Granbergin kanssa), "GES" (yhdessä mm. Patric Sarinin kanssa) ja "Jizo" (yhdessä Niklas Rosströmin kanssa), pääinstrumentteinaan laulu ja piano.


title: Patrik Ekman

text: Ekman perusti TF-Groupin tytäryhtiön SpeakersForumin Suomeen, jonka toimitusjohtajana edelleen toimii. 2004 Ekman perusti EventForumin, joka on SpeakersForumin täysin omistama tytäryhtiö. Ekman toimi myös tämän toimitusjohtajana, mutta 2007 ruoriin pestattiin tapahtumien ammattilainen Johan Sjöstrand. Ekman istuu molempien yhtiöiden hallituksissa. Tämän lisäksi Ekman toimii Suomen Maksuturvan ja Zervantin hallituksissa.


title: Patrik Ekman

text: Ekman myös luennoi yrittäjyydestä ja ”siitä sisäisestä voimavarasta, joka meissä jokaisessa piilee”.


title: Lisää

text: Lisää on suomalaisen rap-yhtye Fintelligensin neljäs studioalbumi, joka julkaistiin 12. marraskuuta 2008 Rähinä Records -levy-yhtiön kautta. Kyseessä on niin sanottu comeback-albumi, sillä edellinen studioalbumi "Kokemusten summa" julkaistiin vuonna 2002 ja edellisestä julkaisusta, "Nää vuodet 1997–2003" -kokoelma, oli aikaa jo viisi vuotta.


title: Lisää

text: Lisää oli Suomen 83. myydyin albumi vuonna 2008, ja toiseksi myydyin rap-genressä Cheekin Kuka sä oot -levyn jälkeen. Albumi oli kahdeksan viikkoa Suomen virallisella listalla, ja parhaimmillaan se ylsi seitsemänneksi debyyttiviikollaan (47/2008).


title: Lisää

text: Ensimmäinen albumilta julkaistu single oli "Hoida homma", joka kuultiin ensimmäisen kerran YleX-radiokanavalla 14. heinäkuuta 2008. Viikkoa myöhemmin, 21. heinäkuuta, kappale julkaistiin kaupallisesti digitaalisessa muodossa ja samalla julkaistiin myös siihen tehty musiikkivideo. Listoilla single ei menestynyt erityisen hyvin. Albumin toinen single, "Määränpää", julkaistiin 15. lokakuuta. Singlellä esiintyy vierailijana Lauri Tähkä.


title: Salibandyliigan kausi 2008–2009

text: Kausi 2008–2009 oli salibandyliigan 23. kausi. Hallitsevana mestarina kauteen lähti SSV Uusina joukkueina edelliskauteen verrattuna aloittivat I-divisioonasta nousseet Nokian KrP ja FBT Pori.


title: Salibandyliigan kausi 2008–2009

text: FBT Pori putosi suoraan I-divisioonaan. AC HaKi ja Nokian KrP joutuivat karsimaan paikastaan salibandyliigassa.


title: Salibandyliigan kausi 2008–2009

text: SSV välieriin otteluvoitoin 3–0


title: Salibandyliigan kausi 2008–2009

text: Josba välieriin otteluvoitoin 3–0


title: Salibandyliigan kausi 2008–2009

text: Erä välieriin otteluvoitoin 3–0


title: Salibandyliigan kausi 2008–2009

text: SPV välieriin otteluvoitoin 3–0


title: Salibandyliigan kausi 2008–2009

text: SSV finaaliin otteluvoitoin 3 - 0. Josba pronssiotteluun.


title: Salibandyliigan kausi 2008–2009

text: Erä finaaliin otteluvoitoin 3 - 2. SPV pronssiotteluun.


title: Salibandyliigan kausi 2008–2009

text: SSV Suomen Mestari otteluvoitoin 3–0.


title: Salibandyliigan kausi 2008–2009

text: Salibandya pystyi seuraamaan suorana urheilukanavalta joka keskiviikko. Lisäksi urheilukanava näytti suorana miesten Suomen Cupin finaalin.


title: Ammunta kesäolympialaisissa 2008 – miesten kaksoistrap

text: Miesten kaksoistrap vuoden 2008 kesäolympialaisissa ammuttiin 12. elokuuta Beijing Shooting Range Clay Target Fieldillä. Kilpailun voitti Yhdysvaltojen Walton Eller tuloksella 190 (145+45).


text: Ennen olympialaisten alkua voimassa olleet maailman- ja olympiaennätykset:


title: Uinti kesäolympialaisissa 1968

text: Vuoden 1968 kesäolympialaisissa Méxicossa uitiin yhteensä 29 uintimatkaa. Miehet kilpailivat 15:ssä ja naiset 14 lajissa. Uusia lajeja edellisiin olympialaisiin verrattuna olivat sekä miehillä että naisilla 200 metrin vapaauinti, 100 metrin rintauinti ja 200 metrin sekauinti. Lisäksi uusia lajeja olivat miehillä 100 metrin selkäuinti ja 100 metrin perhosuinti sekä naisilla 800 metrin vapaauinti, 200 metrin selkäuinti ja 200 metrin perhosuinti.


title: Masterpieces

text: Masterpieces () on ruotsalaisen power metal -yhtye HammerFallin julkaisema, covereita sisältävä albumi. Levy on äänitetty Saksassa Gamma Ray -kitaristi Kai Hansenin omistamalla ja rakennuttamalla "Hansen Studios" -studiolla. Albumin kappaleesta "I Want Out" (alkuperäisesitys Helloween) on kuvattu myös musiikkivideo. U.D.O.-yhtyeen laulaja Udo Dirkschneider laulaa albumilla taustoja.


title: Masterpieces

text: Albumin kannessa näkyy useita viittauksia kappaleiden alkuperäisesittäjiin. Helpoiten huomattavimmat ovat muun muassa seinään kirjoitettu "TS" (tarkoittaa Twisted Sisteriä), Detroit -tienviittaa (tarkoittaa Kissiä), maasta nouseva Fender Stratocasterin kaula (viittaa Yngwie Malmsteeniin), Ruotsin lippu (viittaa HammerFalliin, eli itse yhtyeeseen), maassa oleva kurpitsa (viittaa Helloweeniin), kiveen spreiattu e -kirjain (viittaa Europeen)´, TS -logon alle spreiatut liekin sisällä olevat kitarat viittaavat Skid Row'hun. Kanteen tehdyt vinkit olivat esiarvauksia, joista joku saattoi jo arvata mitä oli tulossa.


title: Jan Henne

text: Jan Margo Henne (s. 11. elokuuta 1947) on entinen yhdysvaltalainen uimari ja olympiavoittaja.


title: Jan Henne

text: Jan Henne voitti Méxicon 1968 olympialaisissa neljä mitalia. Hän oli 100 metrin vapaauinnin nopein ajalla 1.00,0. Lisäksi hän sijoittui toiseksi 200 metrin vapaauinnissa ja kolmanneksi 200 metrin sekauinnissa. Toisen kultamitalinsa hän sai 4 × 100 metrin vapaauintiviestissä, jossa hän ui viimeisen osuuden.


title: Claudia Kolb

text: Claudia Anne Kolb (s. 19. joulukuuta 1949) on entinen yhdysvaltalainen uimari ja olympiavoittaja


title: Claudia Kolb

text: Claudia Kolb saavutti 14-vuotiaana Tokion 1964 olympialaisten 200 metrin rintauinnissa hopeaa. Neljä vuotta myöhemmin Méxicon olympialaisissa hän voitti kultaa sekä 200:n että 400 metrin sekauinnissa. Lyhempi matka oli tuolloin ensimmäistä ja pidempi toista kertaa olympialaisten ohjelmassa. Hänen eronsa toiseksi tulleeseen oli 200 metrillä 4,1 sekuntia ja 400 metrillä 13,7 sekuntia.


title: XL Airways

text: XL Airways oli brittiläinen halpalentoyhtiö. Se harjoitti sekä charter- että reittiliikennettä. Sen toiminta loppui vuonna 2008 kohonneiden polttoainekulujen vuoksi. Se kuului niin ikään brittiläiseen XL Leisure Groupiin. Yhtiön kotipaikka oli Crawleyssä, lähellä Gatwickin lentoasemaa.


title: XL Airways

text: Lentoyhtiö perustettiin vuonna 2004 nimellä Sabre Airways, ja liikennöinti aloitettiin 17. joulukuuta 2004. Yhtiön nimestä tuli Excel vuonna 2000 Libra Holidays Groupin ostettua siitä osan. Vuonna 2006 XL Leisure Groupin johto osti yhtiön Avion Groupilta. Marraskuussa 2006 yhtiön nimeksi tuli XL Airways osana brändin kokonaisuudistusta.


title: XL Airways

text: Yhtiöllä oli lentoja noin 50 kohteeseen, ja kun sen toiminta lakkasi, kymmenet tuhannet matkustajat jäivät ilman paluulentoa.


title: Kaye Hall

text: Kaye Hall (s. 15. toukokuuta 1951) on entinen yhdysvaltalainen uimari ja olympiavoittaja


title: Kaye Hall

text: Kaye Hall voitti Méxicon 1968 olympialaisissa kultaa 100 metrin selkäuinnissa ME-ajalla 1.06,2. Toisen kultamitalinsa hän sai 4 × 100 metrin sekauintiviestissä. Lisäksi hän sai pronssia 200 metrin selkäuinnissa, joka oli ensimmäistä kertaa olympialaisten ohjelmassa.


title: John David Digues La Touche

text: John David Digues La Touche (5. kesäkuuta 1861 Tours – 6. toukokuuta 1935 merellä) oli irlantilainen, Ranskassa syntynyt ja Kiinassa asunut virkamies ja lintutieteilijä.


title: John David Digues La Touche

text: La Touchen perhe oli hugenotteja. John La Touche opiskeli kuitenkin Downside Abbeyssa lähellä Bathia. Vuonna 1882 hän matkusti Kiinaan Chinese Maritime Customs Servicen palvelukseen vero- tai tullivirkamieheksi. Hän asui Kiinassa aina vuoteen 1922, jolloin jäi eläkkeelle ja muutti Dubliniin. Myöhemmin hän asui Newtownmountkennedyn kylässä Wicklow’n kreivikunnassa.


title: John David Digues La Touche

text: La Touche kirjoitti teoksen "A handbook of the birds of eastern China". Lontoo, Taylor and Francis (1925–1934).


title: John David Digues La Touche

text: La Touche nimesi linnuista kiinansinisiepon ("Niltava davidi") ja muutamia alalajeja, kuten aasiantörmäpääskyn alalajin "fohkienensis". Oldfield Thomas nimesi doggilepakoihin kuuluvan "Tadarida latouchein" (englanniksi La Touche’s Free-tailed Bat) hänen kunniakseen vuonna 1920.


title: John David Digues La Touche

text: La Touche hukkui merellä ollessaan palaamassa Mallorcalta, jossa hän oli viettänyt talvensa.


title: Poems by Currer, Ellis, and Acton Bell

text: Poems by Currer, Ellis, and Acton Bell, vapaasti suomennettuna "Currer, Ellis ja Acton Bellin runoja", on englantilaisten kirjailijasisarten Charlotte, Emily ja Anne Brontën vuonna 1846 julkaistu runokokoelma. Runokokoelma oli sisarten ensimmäinen julkaistu teos.


title: Poems by Currer, Ellis, and Acton Bell

text: Välttääkseen naiskirjailijoita koskevia ennakkoluuloja ja tullakseen arvostelluiksi kirjoitustensa vuoksi sukupuoltensa sijaan sisaret ottivat käyttöönsä maskuliiniset salanimet. He julkaisivat myöhemmin myös muita teoksiaan samojen salanimien alla. Brontët maksoivat itse kokoelman painokustannukset lontoolaisessa Aylott and Jonesissa, ja "Poems by Currer, Ellis and Acton Bell" julkaistiin vuonna 1846. Ensi julkaisunsa aikaan kokoelma ei menestynyt hyvin, ja sitä myytiin vain muutama kappale. Emily Brontën runot saivat kuitenkin jonkin verran huomiota osakseen.


title: Poems by Currer, Ellis, and Acton Bell

text: Sisaret jatkoivat kirjoittamista, ja vuotta myöhemmin vuonna 1847 julkaistiinkin kolmen sisaren esikoisromaanit. Emilyn romaani "Humiseva harju" kohtasi ristiriitaisen vastaanoton, mutta Charlotten teoksesta "Kotiopettajattaren romaani" tuli heti suuri arvostelu- ja myyntimenestys. Charlotten romaanin menestys ja Emilyn ja Annen kuolemat vuosina 1848 ja 1849 lisäsivät kiinnostusta sisarten teoksiin, ja Smith & Elder painoi runokokoelman uudestaan vuonna 1850. Charlotte keräsi uuteen painokseen jo menehtyneiden sisartensa ennen julkaisemattomia runoja. Kokoelman toinen painos menestyi ensimmäistä huomattavasti paremmin.


title: Sharon Wichman

text: Sharon Wichman (s. 13. toukokuuta 1952) on entinen yhdysvaltalainen uimari ja olympiavoittaja


title: Sharon Wichman

text: Sharon Wichman voitti kultaa Méxicon 1968 olympialaisten 200 metrin rintauinnissa ajalla 2.44,4. Vaikka laji oli tuolloin jo kymmenettä kertaa olympialaisten ohjelmassa, tuli Wichmanista vasta matkan ensimmäinen yhdysvaltalainen olympiavoittaja. Samojen kisojen 100 metrin rintauinnissa hän saavutti pronssia 0,3 sekuntia Jugoslavian Đurđica Bjedoville ja 0,2 sekuntia Neuvostoliiton Galina Prozumenštšikovalle hävinneenä.


title: Vladimir Loskot

text: Vladimir M. Loskot (s. 24. elokuuta 1938) on lintutieteilijä.


title: Vladimir Loskot

text: Loskot opiskeli eläintiedettä Kiovan valtiollisessa yliopistossa vuosina 1955–1960. Hän väitteli filosofian tohtoriksi Ukrainan tiedeakatemiassa 1974 ja Venäjän tiedeakatemiassa 1993. Vuodesta 1976 lähtien hän on työskennellyt Pietarissa Venäjän tiedeakatemiassa, nykyisin johtavana tutkijana lintutieteen osastolla.


title: Vladimir Loskot

text: Loskot on suorittanut kenttätutkimuksia Ukrainassa, Kaukasuksella, Kazakstanissa, Turkmeniassa ja Tadžikistanissa, Etelä-Siperiassa (Altai, Tuva, Transbaikal), Venäjän Kaukoidässä ja eteläisillä Kuriileilla.


title: Vladimir Loskot

text: Loskot on kirjoittanut yli 90 tieteellistä artikkelia eri tieteellisiin sarjoihin.


title: Vladimir Loskot

text: Loskot on nimennyt linnuista ainakin aasiantörmäpääskyn alalajin "gavrilovi".


title: Paul Morand -palkinto

text: Grand prix de littérature Paul-Morand eli Prix Paul-Morand, , on vuonna 1977 perustettu Ranskan akatemian kirjallisuuspalkinto, joka myönnetään joka toinen vuosi. Ensimmäisen kerran palkinto myönnettiin 1980, jolloin sen sai Jean-Marie Gustave Le Clézio.


title: Losing My Edge

text: Losing My Edge on yhdysvaltalaisen musiikkiyhtye LCD Soundsystemin ensimmäinen single ja samalla ensimmäinen julkaisu. Se julkaistiin 8. heinäkuuta 2002 singlenä ja yhtyeen nimikkoalbumilla tammikuussa 2005. Kappaleesta on tehty myös musiikkivideo.


title: Losing My Edge

text: ”Losing My Edge” -kappaleessa mainittiin useiden artistien ja yhtyeiden nimet, kuten Daft Punkin ja Beach Boysin.


title: Losing My Edge

text: Kappale on James Murphyn käsialaa, ja se edustaa dance-punkia, indie electronicia sekä alternative dancea.


title: Losing My Edge

text: Kappale on saanut kriitikoilta runsaasti myönteistä palautetta. Esimerkiksi Yhdysvaltalainen Pitchfork Media -internetjulkaisu listasi 2000-luvun parhaiden kappaleiden joukossa ”Losing My Edgen” sijalle 13. Listamenestystä singlelle ei kuitenkaan ole kertynyt; se ei ole yltänyt esimerkiksi Yhdysvaltojen, Saksan tai Ison-Britannian singlelistoille.


title: Losing My Edge

text: Singlestä on otettu kaksi painosta, joista kummatkin vinyylilevylle ja kummatkin vuonna 2002.


title: Losing My Edge

text:
A-puoli
B-puoli


title: Matti Koskela

text: Matti Koskela (s. 19. elokuuta 1987) on suomalainen salibandyn pelaaja. Pelipaikaltaan hyökkääjä. Hän on tuttu kasvo Suomen nuorten salibandymaajoukkueessa. Hän pelaa Nokian KrP:ssa. Ennen siirtymistä Nokialle, hän edusti tamperelaista Classicia. Koskelalla on kaksi SM–hopeaa Classicin vuosilta.


title: Keminmaan kunnankirjasto

text: Keminmaan kunnankirjasto on Keminmaassa Laurilassa sijaitseva kirjasto. Se sijaitsee lähellä Keminmaan keskuskoulua ja Keminmaan lukiota. Kirjaston oven yllä seinässä on kansanreliefi jostain Keminmaan kansan elämänvaiheesta. Kirjaston kirjastoauto kiertää Keminmaata. Kirjaston kokoelmat on luokiteltu Suomen yleisissä kirjastoissa käytetyn Deweyn kymmenluokitusjärjestelmän mukaan.


title: Mullingin kirja

text: Mullingin kirja on irlantilainen taskuevankeliumikirja 600-luvulta. Kirja on todennäköisesti alun perin kopioitu pyhän Molingin käsikirjoituksesta. Teksti sisältää neljä evankeliumia, jumalanpalveluksen, johon kuuluu Apostolinen uskontunnustus, sekä pohjapiirroksen St. Molingin luostarista. Kirjoitus on hienoa irlantilaista kaunokirjoitusta. Koristukseen kuuluvat koristetut alkukirjaimet ja säilyneet kolme evankelistaa: Matteus, Markus ja Johannes.


title: Rouvroy

text: Rouvroy tarkoittaa seuraavia paikkoja:Rouvroy tarkoittaa seuraavia henkilöitä:


title: Joe Morello

text: Joseph A. "Joe" Morello (17. heinäkuuta 1928 Springfield, Massachusetts – 12. maaliskuuta 2011) oli yhdysvaltalainen muusikko. Hän aloitti kuusivuotiaana viulun soiton, ja soitti ensimmäisen kerran orkesterissa kolme vuotta sen jälkeen. Morello kuitenkin siirtyi viulunsoitosta rumpuihin, joiden soittajana hänet tunnetaan parhaiten.Gary Burton


title: Joe Morello

text: Dave Brubeck


title: Claud Buchanan Ticehurst

text: Claud Buchanan Ticehurst (1881 St. Leonards-on-Sea, Sussex – 17. helmikuuta 1941) oli englantilainen lintutieteilijä.


title: Claud Buchanan Ticehurst

text: Ticehurst opiskeli ensin Tonbridge Schoolissa ja myöhemmin St John's Collegessa Cambridgessa. Alun perin hän sai lääketieteellisen koulutuksen, mutta pian hän ryhtyi keräilemään lintuja ja matkusteli Euroopassa yhdessä John Lewis James Bonhoten ja Hugh Whistlerin kanssa. Hänen 10 000 nahan kokoelmansa testamentattiin British Museumille.


title: Claud Buchanan Ticehurst

text: Ensimmäisessä maailmansodassa Ticehurst palveli Britannian armeijassa kirurgina, käyden Basrassa ja Quettassa. Jälkeenpäin hänestä tuli Etelä-Aasian linnuston asiantuntija, näin seuraten Philip Lutley Sclateria. Kuollessaan 1941 hän työskenteli Whistlerin kanssa aihetta käsittelevän käsikirjoituksen parissa, ja kun Whistlerkin kuoli parin vuoden kuluttua, jäi teos julkaisematta.


title: Claud Buchanan Ticehurst

text: Ticehurstin veli Norman Frederick Ticehurst (1873-1960) oli myös lintutieteilijä.


title: Claud Buchanan Ticehurst

text: C. B. Ticehurst nimesi linnuista muun muassa aasiantörmäpääskyn alalajin "indica".


title: Naamiokerttulit

text: Naamiokerttulit ("Geothlypis") on kerttuleiden heimoon kuuluva lintusuku. Sukuun kuuluu BridLife Suomen luokituksen mukaan 12 lajia.


title: Dean Amadon

text: Dean Amadon (5. kesäkuuta 1912 Milwaukee, Wisconsin–12. tammikuuta 2003 Tenafly, New Jersey) oli yhdysvaltalainen lintutieteilijä.


title: Dean Amadon

text: Amadonin vanhemmat olivat Arthur ja Mary Amadon. Vuonna 1940 hän avioitui Octavia Gardellan kanssa ja heille syntyi kaksi tytärtä, Susan ja Emily.


title: Dean Amadon

text: Amadon väitteli filosofian tohtoriksi Cornellin yliopistossa 1947. Vuonna 1937 hän liittyi American Museum of Natural Historyn henkilökuntaan New Yorkissa, ja toimi museon lintutieteellisen osaston johtajana vuodesta 1957 vuoteen 1973.


title: Dean Amadon

text: Amadon oli "American Association for the Advancement of Science" tiedeseuran jäsen, American Ornithologists' Unionin (AOU) puheenjohtaja 1964–1966 ja "Linnaean Society"n jäsen.


title: Dean Amadon

text: Amadon erikoistui petolintuihin, mutta hän nimesi myös muun muassa filippiinientiheikkötimalin ("Micromacronus leytensis") ja isotörmäpääskyn alalajin "parvula".


title: Sinclair QL

text: Sinclair QL oli brittiläinen, 32-bittinen mikrotietokone. Koneen edeltäjiä olivat ZX80, ZX81 ja ZX Spectrum. Koneen nimi tuli sanoista Quantum Leap, eli suomeksi kvanttihyppy. Koneen näppäimistö oli valmistettu kovamuovista, toisin kuin edeltäjä ZX Spectrumin kuminäppäimistö, ja se oli suunniteltu sopivaksi myös konekirjoituskäyttöön. Edeltäjistään poiketen QL:ää markkinoitiinkin erityisesti yrityskäyttöön.


title: Sinclair QL

text: QL julkaistiin tammikuussa 1984 englanninkielisenä, ja jonkin verran myöhemmin täysin suomenkielisenä versiona. Koneen historia jäi kuitenkin sangen lyhyeksi, koska Amstrad osti Sinclairin tietokonetuotannon huhtikuussa 1986, ja lopetti valmistuslinjaston.


title: Sinclair QL

text: Muiden 1980-luvun kotimikrojen tapaan QL:n suoritin ja muisti sijaitsivat näppäimistön sisällä. Lisäksi tarvittiin kuvaruuduksi televisio tai monitori. Tallennusvälineenä toimi Sinclairin oma mikrokasetti, mutta levykeasemia samoin kuin kiintolevyjä oli saatavana lisävarusteena.


title: Sinclair QL

text: Kone käytti suorittimenaan Motorola 68008:aa, joka toimi sisäisesti 32-bittisesti ja ulkoisesti kahdeksanbittisesti. Suorittimen kellotaajuus oli 7,5 megahertsiä. Koneen keskusmuistina oli joko 128 kilotavua RAM-muistia, sekä QDOS-käyttöjärjestelmän ja SuperBASIC-ohjelmointikielen sisältävä 48-kilotavuinen ROM-muisti. Lisäksi koneessa oli Intel 8049-apusuoritin ja lukuisia liitinvaihtoehtoja.


title: Sinclair QL

text: QL oli ensimmäinen Motorola 68000 -sarjan suoritinta käyttävä tietokone. Hieman myöhemmin markkinoille tulivat myös Apple Macintosh ja Atari ST.


title: Sinclair QL

text: QL:ssä oli kaksi grafiikkatilaa: kahdeksanvärinen 256x256 pikselin-, ja nelivärinen 512x256 pikselin tila.


title: Sinclair QL

text: Ääniominaisuuksista vastasi yksinkertainen "PC-speakerin" kaltainen kaiutin.


title: Sinclair QL

text: QL-klooneja tuotettiin erityisesti 1980-luvun lopussa, varsinaisen valmistuksen jo päätyttyä. Tärkein valmistaja oli Cambridge System Technology, jonka CST Thor-tietokoneet olivat yhteensopivia QL:n kanssa. Tehokkaimmat mallit sisälsivät Motorola 68020 -suorittimen Motorola 68881 -matematiikkasuorittimella täydennettynä, sekä laitteiston PC-tyylisen jaottelun erillisten keskusyksikön, näppäimistön, hiiren ja näytön osalta.


title: Rouvroy (Belgia)

text: Rouvroy on kunta Belgiassa Valloniassa Luxembourgin maakunnassa. Kunta on osa Virtonin arrondissementtia. Pinta-alaa Rouvroylla on 27,68 neliökilometriä. 1. tammikuuta 2008 kunnassa oli 2 067 asukasta ja asukastiheys oli 75 as./km². Kunnan pormestarina toimii Stéphane Herbeuval.


title: Rouvroy (Belgia)

text: Nykyinen Rouvroyn kunta syntyi vuonna 1976, kun Couvreux, Dampicourt, Harnoncourt, Lamorteau, Montquintin, Rouvroy ja Torgny yhdistyivät.


title: Rouvroy (Belgia)

text: Kunnasta on matkaa Virtoniin viisi kilometriä, maakunnan pääkaupunkiin Arloniin 30 kilometriä ja Luxemburgiin noin 50 kilometriä. Rouvroyn naapurikunnat ovat Meix-devant-Virton pohjoisessa, Virton koillisessa, Épiez-sur-Chiers kaakossa, Velosnes etelässä, Écouviez lounaassa, Verneuil-Petit lännessä ja Thonne-la-Long luoteessa. Viisi viimeisenä mainittua kuntaa ovat osa Ranskaa.


title: Rouvroy (Belgia)

text: Belgian eteläisin piste sijaitsee Rouvroyn Torgnyn kylässä.


title: Hapsuperä

text: Hapsuperä ("Micromacronus leytensis") eli aiemmalta nimeltään filippiinientiheikkötimali on Filippiinien kotoperäinen varpuslintulaji. Aikaisemmin laji luettiin timalittimaleihin, mutta nykyään se luokitellaan herttuihin


title: Hapsuperä

text: Hapsuperä on Filippiinien endeeminen lintulaji. Sen elintavoista tiedetään vain vähän ja lajin taksonomiakin on kiistanalainen.


title: Hapsuperä

text: Trooppiset ja subtrooppiset alavien maiden metsät ja vuoristometsät.


title: Hamdi Marzouki

text: Hamdi Marzouki (, s. 23. tammikuuta 1977 Tunis) on tunisialainen jalkapalloilija, pelipaikaltaan puolustaja. Hän edustaa Tunisian Ligue 2:ssa pelaavaa AS Gabèsia.


title: Hamdi Marzouki

text: Marzouki aloitti uransa kotimaassaan Tunisiassa Club Africainin joukkueessa, jossa hän voitti Tunisian cupin vuonna 2000. Marzouki oli myös mukana vuoden 2002 MM-kisoissa Tunisian maajoukkueessa.


title: Dalimilin kronikka

text: Dalimilin kronikka tai Niin-sanotun Dalimilin kronikka (tšekiksi "Dalimilova kronika; Kronika tak řečeného Dalimila") on ensimmäinen tšekin kielellä kirjoitettu kronikka. Sen teki 1300-luvun alussa tuntematon kirjoittaja runomuodossa. Kronikka kokoaa yhteen aiempien latinaksi kirjoitettujen tšekkiläisten kronikoiden tietoja ja kirjoittajan omia kokemuksia. Kronikka päättyy vuoteen 1314, mutta se on yleensä julkaistu sisältäen myöhempien kirjoittajien merkintöjen kanssa, jotka kuvaavat tapahtumia vuoteen 1319 asti.


title: Annikki Suni

text: Ritva Annikki Suni (vuosina 1966–1972 Malinen; 8. elokuuta 1941 Lappeenranta – 29. heinäkuuta 2012 Helsinki) oli suomalainen kirjallisuuden kääntäjä.


title: Annikki Suni

text: Suni valmistui filosofian kandidaatiksi Helsingin yliopistosta vuonna 1967. Hän työskenteli 1960-luvulta alkaen Yleisradion palveluksessa. Hän toimi paitsi kääntäjänä myös toimittajana ja ohjelmia ostavana filmitoimittajana. Vuonna 1983 hän siirtyi vapaaksi suomentajaksi.


title: Annikki Suni

text: Sunin ensimmäiset kirjasuomennokset ovat 1970-luvulta. Hän keskittyi alkujaan ranskankielisten kirjojen suomentamiseen; käännettyjä teoksia ranskasta suomeksi on yli sata.


title: Annikki Suni

text: Sunin suomentamia tunnettuja teoksia ovat muun muassa Simone de Beauvoirin "Toinen sukupuoli" ja saman tekijän "Perhetytön muistelmat", Milan Kunderan romaanit "Kiireettömyys", "Identiteetti" ja "Tietämättömyys" sekä vuoden 2008 kirjallisuuden nobelistin Jean-Marie Gustave Le Clézion "Alkusoitto", "Kaupunki nimeltä Onitsha" ja "Harhaileva tähti". Lisäksi Suni suomensi Tahar Ben Jellounin, Andreï Makinen ja Nancy Hustonin teoksia.


title: Annikki Suni

text: Suni kirjoitti kissoista Eläinmaailma-lehteen ja muun muassa vastasi lehdessä kissoja koskeviin kysymyksiin.


title: Annikki Suni

text: Sunille myönnettiin Mikael Agricola -palkinto kahdesti. Vuonna 1985 hänet palkittiin kolmen teoksen, Gustave Flaubertin "Salambo", Michel Tournier’n "Pierrot ja yön salaisuudet" ja Nathalie Sarrauten "Lapsuus", suomennoksista ja vuonna 2008 Marcel Proustin "Kadonnutta aikaa etsimässä" -sarjan päätösosan "Jälleenlöydetty aika" suomennoksesta. Vuonna 1983 hänelle myönnettiin Valtion kääntäjäpalkinto ja vuonna 2003 Pro Finlandia -mitali. WSOY:n kirjallisuussäätiön tunnustuspalkinnon hän sai kahtena vuonna, 1983 ja 1998. Suni sai vuonna 2009 yhdessä Ville Keynäsin kanssa Arts et Lettres -ritarikunnan ritarimerkit työstään ranskalaisen kirjallisuuden suomentajina.


title: Annikki Suni

text: Sunin toinen puoliso vuodesta 1989 oli toimittaja, kirjailija ja Suomen elokuva-arkiston entinen johtaja Kaarle Stewen.


title: Järvenlasku

text: Järvenlasku tarkoittaa ihmisen aikaansaamaa järven pinnankorkeuden laskua. Se voidaan suorittaa joko perkaamalla järven laskujokea tai tekemällä järvelle uusi lasku-uoma kaivamalla.


title: Järvenlasku

text: Suomessa järvenlaskut olivat melko yleisiä 1700-luvulta 1900-luvun puoliväliin. Laskuja perusteltiin halulla saada lisää viljelysmaata varsinkin heinän viljelyyn. Joskus lasku kuitenkin tuotti myös pettymyksen, sillä järven alta saattoi paljastua myös viljelyyn kelvotonta maata. Joskus taas laskettiin koko järvi pois. Toisinaan järvenlaskut myös riistäytyivät hallinnasta tai vastaavasti saattoivat jäädä lopputuloksiltaan puolinaisiksi.


title: Järvenlasku

text: Päijänteen pintaa laskettiin 1830-luvulla noin 1,2 metriä perkaamalla Kalkkistenkoskea. Puulaa laskettiin 1854 kaivamalla Kissakosken kanava Mäntyharjun reittiin. Kaiken kaikkiaan pinnaltaan joskus laskettuja järviä on runsasjärvisessä ja korkeuseroiltaan pienessä Suomessa hyvin runsaasti. Joskus kuitenkin varhaisempina vuosikymmeninä viljelysten kuivaamiseksi tehty järven pinnan lasku on myöhemmin saattanut osoittautua järven veden laadun kannalta ongelmalliseksi. Näin on käynyt esimerkiksi Uskelanjoen vesistöön kuuluvalla matalalla ja savipohjaisella Halkjärvellä Somerolla, vaikka järvi saakin runsaasti hapekasta pohjavettä viereisistä harjuista. Myös Satakunnassa Pyhäjärven liiallinen järvenlasku tuottaa ongelmia sen kunnostamisessa.


title: Järvenlasku

text: Järviä ruvettiin laskemaan ja kuivaamaan Etelä-Suomessa jo varsin varhain. Ulomman Salpausselän eteläpuolisia matalia järviä alettiin laskea niittyjen kasvattamiseksi viimeistään 1500-luvulla ja monien kokonaan kuivattujen järvien alkuperäiset nimetkin ovat aikaa sitten unohtuneet, tällainen on esimerkiksi Luumäen Selänalajärvi. Lauri Nuutisen vuonna 1743 tekemä Enon Alimmaisen Sarvinkijärven lasku, jossa koko järvi kuivui, oli ensimmäinen tunnettu järvenlasku Suomessa. Nurmijärven kunnassa sijainnut Nurmijärvi taas hävisi lopullisesti vasta 1950-luvulla. Muita tunnettuja kokonaan järvenlaskuissa hävinneitä järviä ovat Torajärvi Karvianjoen vesistössä Noormarkussa nykyisellä Porin kaupungin alueella, Pyntösjärvi eli Hyvelänjärvi Porissa, Kokemäenjoen vesistöön kuuluneet Raijalanjärvi Huittisissa ja Leistilänjärvi Nakkilassa ja nykyään valtatien 8 halkoma, Sirppujoen vesistöön kuulunut Valkojärvi Laitilassa. Usein lasku on tapahtunut monessa vaiheessa ja tyypillisesti 1800-luvun lopulla tai 1900-luvun alussa alkuun saatetut järvenlaskut on usein saatu päätökseen vasta 1900-luvun puolivälin jälkeen; näin kävi äsken mainituista esimerkiksi Pyntösjärvellä, Raijalanjärvellä, Leistilänjärvellä ja Valkojärvellä. Samoin Kiikalassa nykyisen Salon alueella sijainnutta, Uskelanjoen vesistöön kuulunutta Kurajärveä yritettiin laskea jo 1900-luvun alussa, mutta lopullisesti lasku onnistui vasta 1960-luvulla pumppuasemien avulla, ja vasta tällöin entinen järvi saatiin kokonaan pelloksi. Sastamalassa Pirkanmaalla Vankimusjärven kuivatus aloitettiin 1800-luvun alkupuolella ja saatiin päätökseen 1940-luvulla. Alavieskassa Pohjois-Pohjanmaalla Alavieskanjärvi kuivattiin kaivamalla nk. Kalliokanava. Kaivutyö aloitettiin vuonna 1833, ja järvi saatiin kuivatuksi lopullisesti 1950-luvulla. Elimäenjärvi entisen Elimäen kunnan alueella kuivatettiin 1950-luvulla. Vesi nousee edelleen tulva-aikoina entisen järven kohdalla oleville pelloille.


title: Järvenlasku

text: Ensimmäinen tunnettu hallinnasta riistäytynyt järvenlasku sattui Ristijärvellä Kainuussa vuonna 1761, jolloin Hiisijärven pinta laski 14 metriä. Pohjois-Karjalassa sijaitsevan Höytiäisen järvenlasku taas riistäytyi vuonna 1859 käsistä, vedenpinta laski lähes 10 metriä ja Höytiäisen kanavasta muodostui leveä uoma. Samoin kävi Suvannon järven laskussa Karjalankannaksella vuonna 1818, kun Vuokseen laskeneesta Suvannosta kaivettiin laskuoja Laatokkaan ja järven pinta laski 7 metriä, sen laskusuunta vaihtui pysyvästi Laatokkaan ja lasku-uomaksi muodostui Taipaleenjoki.. Kangasalla Pirkanmaalla taas Längelmäveden pinta laski noin kaksi metriä vuonna 1830 Kaivannon kanavan puhjettua.


title: Järvenlasku

text: Koijärvi Koijärvellä nykyisessä Forssassa laskettiin 1930-luvulla, mutta jäi umpeenkasvavaksi kosteikoksi, jonka kuivaamisesta tai ennallistamisesta kiisteltiin 1970-luvun lopussa. Myös Inhotun järven laskusta Noormarkussa on kiistelty vuosikymmenet. Koijärven tapaan siitäkin on osittaisen umpeenkasvun myötä muodostunut merkittävä lintujärvi, vaikka osa järvestä vielä on myös avovetenä. Myös Espoossa sijainnut Kirkkojärvi, joka kuivatettiin 1950-luvulla Tarvontietä rakennettaessa, muodostaa nykyisellään kosteikon.


title: Emïr Mkademi

text: Emïr Mkademi (, s. 20. elokuuta 1978 Tunisia) on tunisialainen jalkapalloilija, pelipaikaltaan puolustaja. Hän pelaa tällä hetkellä egyptiläisessä Itesalatissa. Marzouki aloitti uransa kotimaassaan Tunisiassa vuonna 1998 ja voitti muun muassa Afrikan cup-voittajien cupin vuonna 2003. Hän oli myös mukana Tunisian maajoukkueessa vuoden 2002 MM-kisoissa.


title: Nurmijärvi (järvi)

text: Nurmijärvi oli lintujärvi Nurmijärven kunnassa. Sen pintaa laskettiin ensimmäisen kerran 1920-luvulla ja kokonaan se hävitettiin 1950-luvulla. Sitä kutsuttiin myös Kirkkojärveksi. Palauttamisesta on tehty 1980-luvulla Tampereen teknillisessä korkeakoulussa tutkimus.


title: Morean kronikka

text: Morean kronikka () on pitkä 1300-luvun kirjoitus, josta on neljä versiota, ranskan-, kreikan- (runomuodossa), italian- ja aragoniankielinen. Kronikka on yli 9 000 riviä pitkä, ja se kertoo siitä, kuinka ristiretkeläiset perustivat feodalismin manner-Kreikkaan, erityisesti tapahtumista Peloponnesoksen niemimaalla (jota kutsuttiin tuohon aikaan Moreaksi) neljännen ristiretken jälkeen, ajanjaksolla 1204–1292 (tai myöhemmin riippuen versiosta). Se antaa merkittäviä tietoja Akhaian ruhtinaskunnan organisaatiosta.


title: Morean kronikka

text: Kreikankielinen on ainoa runomuodossa kirjoitettu versio. Ranskan-, italian- ja aragoniankieliset versiot ovat proosaa.


title: Juha Isolehto

text: Juha Marko Isolehto (s. 6. kesäkuuta 1968 Kauhajoki) on entinen suomalainen korkeushyppääjä, joka on uransa jälkeen toiminut valmennustehtävissä. Hän edusti aktiiviurallaan Vaasan Vasamaa ja häntä valmensi Aatto Isolehto.


title: Juha Isolehto

text: Isolehto sijoittui kymmenenneksi Splitin EM-kilpailuissa 1990 tuloksella 224 cm. Tokion 1991, Stuttgartin 1993 ja Göteborgin 1995 MM-kilpailuissa hän ei selviytynyt loppukilpailuun, kuten ei myöskään Helsingin EM-kilpailuissa 1994. Hallikilpailuissa hän jäi karsintaan sekä Toronton MM-kilpailuissa 1993 että Pariisin EM-kilpailuissa 1994.


title: Juha Isolehto

text: Isolehto hyppäsi oman ennätyksensä ja tuolloisen Suomen ennätyksen 230 cm voittaessaan Euroopan cupin 1. divisioonan kilpailun Turussa 10. kesäkuuta 1995. Hän on hypännyt lisäksi kaikkien aikojen parhaan suomalaistuloksen vauhdittomassa pituushypyssä: 362 cm hallikilpailuissa vuonna 1994 .


title: Aleksandr Benois

text: Aleksandr Benois (, "Aleksandr Nikolajevitš Benua", myös Alexandre Benois; 3. toukokuuta 1870 Pietari – 9. helmikuuta 1960 Pariisi) oli venäläinen taiteilija, yksi Mir Iskusstva -liikkeen johtohahmoista. Hän maalasi tauluja mutta toimi myös taidekriitikkona ja vaikutti suuresti modernin baletin näyttämöllepanoon yhdessä ystävänsä Sergei Djagilevin kanssa


title: Aleksandr Benois

text: Vuonna 1901 Benois nimitettiin Mariinski-teatterin visuaaliseksi johtajaksi. Siitä alkaen hän omistautui lavastus- ja puvustussuunnittelulle. Mariinskissa esiintyi ensimmäistä kertaa myös Ballets russes -seurue, jolle Benois kirjoitti libreton balettiin "Le Pavillon d’Armide". Monista hänen seurueelle suunnittelemistaan lavastuksista ja puvustuksista tuli klassikoita.


title: Aleksandr Benois

text: Benois eli viimeiset vuotensa Ranskassa, ja hänet tunnetaan myös ranskalaisella nimellä Alexandre Benois.


title: Aleksandr Benois

text: Benois'n mukaan on nimetty balettipalkinto Benois de la Danse.


title: Anis Boujelbène

text: Anis Ahmed Boujelbene (, s. 6. helmikuuta 1978 Tunis, Tunisia) on tunisialainen jalkapalloilija, pelipaikaltaan keskikenttäpelaaja. Hän edustaa Tunisian pääsarjassa pelaavaa CS Sfaxienia.


title: Anis Boujelbène

text: Boujelbene aloitti uransa kotimaassaan CS Sfaxienissa, jota hän edusti vuosien 1998–2006 aikana ennen siirtymistään Egyptiin. Tunisiassa Boujelbene voitti liigamestaruuden, Tunisian cupin, sekä Tunisian liigacupin. Al-Ahlissa hän saavutti muun muassa Egyptin valioliigan lisäksi Afrikan Mestarien liigan voiton vuonna 2008. Kauden 2008-2009 päätteeksi Boujelbene siirtyi Club Africainiin.


title: Anis Boujelbène

text: Kesäkuussa 2010 Boujelbene palasi takaisin kasvattajaseuraansa CS Sfaxieniin.


title: Anis Boujelbène

text: Boujelbene on pelannut maajoukkueessa katkonaisesti. Hän edusti maataan vuosina 2001–2002, mutta pelasi seuraavan kerran vuonna 2006 ja sittemmin 2008. Yhteensä hän on pelannut 19 maaottelua ja tehnyt niissä kaksi maalia.


title: Italian siirtomaat

text: Italian siirtomaavalta sai alkunsa kuningaskunnan aikana. Yhdistymisen jälkeen Italia haki paikkaansa Euroopan valtioiden joukossa ja pyrki pääsemään osalliseksi siirtomaiden jaosta. Yhtenäinen Italia kuitenkin syntyi vasta 1861, ja tällöin Britannia, Ranska, Espanja, Portugali ja Alankomaat olivat jo vuosisatojen ajan ottaneet haltuunsa siirtomaita. Näin ollen Italia saattoi hakea osaansa vain Afrikan valloituksessa, koska kyseinen manner oli ainut alue, jonne eurooppalaiset eivät olleet vielä laajemmissa määrin levittäytyneet. Italian asema oli tässä mielessä siis samanlainen kuin Saksan keisarikunnan, joka syntyi vasta 1871.


title: Italian siirtomaat

text: Vuoteen 1914 mennessä Italialla oli hallussaan Italian Somalimaa, Eritrea sekä Italian Libya että Kreikan Dodekanesia, joista kaksi jälkimmäistä oli vuosien 1911–1912 sodassa saatu ottomaaneilta. Italia oli kuitenkin epäonnistunut yrityksessään vallata Abessinia (nyk. Etiopia), joka oli Afrikan viimeisiä itsenäisiä valtioita. Vuonna 1922 syntynyt Benito Mussolinin johtama fasistinen Italia onnistui lopulta valtaamaan Etiopian vuonna 1935. Vuonna 1939 Italia otti haltuunsa Albanian, mutta näitä Italian eurooppalaisia omistuksia, kuten juuri Albaniaa ja Dodekanesiaa, ei ole yleensä katsottu lukeutuvaksi Italian siirtomaihin. Sen sijaan ne olivat osa "Italialaista valtakuntaa".


title: Italian siirtomaat

text: Toisessa maailmansodassa liittoutuneet valtasivat Italian siirtomaita pikkuhiljaa huipentuen lopulta Italian valtaamiseen 1943, mikä tarkoitti samalla myös Italian siirtomaavallan loppumista.


title: Italian siirtomaat

text: Italian yhdistyminen 1861 nosti uudessa kuningaskunnassa vaatimuksia maan saattamisesta eurooppalaisten siirtomaavaltojen joukkoon. Ollakseen vakavasti otettava eurooppalainen valtio kuningaskunnalla tuli olla siirtomaita, jotka toisivat sille samalla ulkopoliittista painoarvoa Euroopan valtapolitiikassa. Erityisesti Italiassa heräsi Rooman valtakuntaan viittaavia ajatuksia mare nostrumin alueen haltuunotosta. Koska Italia oli kuitenkin myöhäinen osallistuja siirtomaiden jaossa ja sillä oli suhteellisen vähän vaikutusvaltaa kansainvälisessä politiikassa, sen liikkumavara siirtomaapolitiikan suhteen riippui paljolti siitä, miten Euroopan suurvallat Britannia, Ranska ja Saksa sallivat sen toimia.


title: Italian siirtomaat

text: Italia oli kauan hamunnut osmanien hallussa olevaa Tunisiaa, jossa asui huomattava ja alueelle taloudellisesti merkittävä italialaisväestö. Tunisian haltuunoton suunnittelu tuli todella ajankohtaiseksi vasta 1879, kun Britannia ja Saksa rohkaisivat Ranskaa lisäämään Tunisian Pohjois-Afrikan siirtomaa-alueisiinsa. Viime hetkillä Italia tarjosi Ranskalle mahdollisuutta alueen jakoon näiden kahden valtion välille, mutta Ranska kieltäytyi tästä. Saksan tukeen luottaen Ranska lähetti paikallista kapinaa verukkeena käyttäen joukkonsa Algeriasta Tunisiaan, jonka miehityksen seurauksena syntyneessä Bardon sopimuksessa Tunisiasta muodostettiin Ranskan protektoraatti. Tämä oli todellinen šokki italialaisille, jotka lehdistössään nimittivät tapahtumaa "Tunisialaiseksi pommiksi". Italialaiset kokivat joutuneensa entistä enemmän eristyksiin, mikä vaikutti kolmiliiton solmimiseen Saksan ja Itävalta-Unkarin kanssa vuonna 1882.


title: Italian siirtomaat

text: Italia onnistui viimein helmikuussa 1885 saamaan ensimmäisen siirtomaa-alueensa haltuun, kun se salaisella sopimuksella Britannian kanssa otti haltuunsa haparoivalta Egyptiltä Massawan sataman Eritreassa Punaisenmeren rannalla eväten samalla keisari Johannes IV:n hallitsemalta Abessinialta ainoan mahdollisen pääsyn merelle. Samalla se esti mahdolliset Ranskan Somalimaan laajenemispyrkimykset. Samaan aikaan Italia miehitti Itä-Afrikan sarven eteläosassa sijaitsevan somalien asuttaman alueen muodostaen Italian Somalimaan. Rohkaistunut Italia himoitsi myös koko Abessiniaan itselleen, ja vuonna 1887 pääministeri Agostino Depretis määräsikin hyökkäyksen maahan. Hyökkäys kuitenkin keskeytettiin, kun Italian armeija menetti 500 miestä Abessinian keisarillisia joukkoja vastaan käydyssä Dogalin taistelussa. Depretiksen seuraaja pääministeri Francesco Crispi allekirjoitti keisari Menelik II:n kanssa Wuchalen sopimuksen, jossa Massawan italialaisomistus laajennettiin koskemaan koko Eritrean aluetta, ja jossa ainakin italialaisen sopimusversion mukaan Abessiniasta tehtiin Italian protektoraatti.


title: Italian siirtomaat

text: Italian ja keisari Menilikin välit huononivat muutaman seuraavan vuoden ajan, kunnes 1895 syttyi ensimmäinen Italian-Abessinian sota Crispin määrättyä Italian armeijan tunkeutumaan maahan. Lukumäärältään ylivoimaiset mutta huonosti varustetut abessinialaisjoukot kukistivat italialaiset Adowan taistelussa, mikä oli todella nöyryyttävää Italialle sekä paha kolaus sen itsetunnolle ja sen koko siirtomaavallalle Itä-Afrikassa. Kyseessä oli ensimmäinen kerta, kun alkuperäisväestö voitti siirtomaavallan sodassa.


title: Italian siirtomaat

text: 7. syyskuuta 1901 heikentynyt keisarillinen Kiina antoi Tientsinin Italian kuningaskunnan hallintaan. Aluetta hallittiin Rooman konsulaatista.


title: Italian siirtomaat

text: Nationalismin suosio kasvoi Italiassa 1900-luvulle tultaessa, mikä johti ensimmäisen italialaista nationalismia edustaneen puolueen "Italian nationalistisen järjestön" ("Associazione Nazionalista Italiana") perustamiseen 1910. Puolue vaati Italian valtakunnan laajentamista. Lehdet täyttyivät kirjoituksista, joissa vaadittiin hyvitystä Abessiniassa koetuille tappioille ja kaipailtiin Rooman valtakunnan aikoja. Ehdotettiin, että entinen roomalainen maakunta, Libya, tulisi "ottaa takaisin" Etelä-Italian väestökasvuongelmien ratkaisemiseksi. Peläten Britannian ja Ranskan ajavan Italian paitsioon Pohjois-Afrikan suhteen ja yleistä ilmapiiriä miellyttääkseen pääministeri Giovanni Giolitti julisti sodan Ottomaanien valtakunnalle marraskuussa 1911. Onnistuneen sodan jälkeen Italia sai Libyan ja Dodekanesian saariston haltuunsa.


title: Italian siirtomaat

text: Vuonna 1915 Italia liittyi ympärysvaltojen puolelle I maailmansodassa Britannian ja Ranskan rinnalle. Vastapalvelukseksi Italian tuli saada Lontoon sopimuksen mukaan sodan jälkeen Itävalta-Unkarilta Etelä-Tiroli, nykyisen Slovenian alueita, Istria, Pohjois-Dalmatia, Albania protektoraatiksi, Vlorë sekä osa Saksan siirtomaista Aasiassa ja Afrikassa. Lisäksi Dodekanesia ja muut Italian omistukset olisi vahvistettu kansainvälisesti tunnustetuiksi italialaisalueiksi. Kuitenkin Versailles'n rauhassa 1919 Italia sai Euroopasta alueita vähemmän kuin oli luvattu eikä merentakaisia alueita ollenkaan. Huhtikuussa 1920 Britannian ja Italian ulkoministerit sopivat, että Italia saisi korvaukseksi Jubamaan, mutta Britannia hidasti sopimuksen täytäntöönpanoa painostaakseen Italiaa luopumaan Dodekanesiasta Kreikan hyväksi. Lopulta 1925 Jubamaa yhdistettiin Italian Somalimaahan, eikä Italia luopunut Dodekanesiasta.


title: Italian siirtomaat

text: Vuonna 1922 Italian fasistisen liikkeen keulahahmosta Benito Mussolinista tuli Italian pääministeri sen jälkeen, kun fasistit olivat onnistuneet syrjäyttämään aiemman hallituksen. Mussolini ratkaisi Dodekanesian kysymyksen vuoden 1923 Lausannen sopimuksessa, joka vahvisti Italian hallinnon sekä Libyassa että Dodekanesiassa. Tosin hän epäonnistui yrityksissään palauttaa uudelle Turkin tasavallalle korvauksena omistusoikeuden Ottomaanien valtakunnan entisiin alueisiin Irakissa, josta oli tullut brittiläinen mandaatti sodan jälkeen.


title: Italian siirtomaat

text: Kuukausi Lausannen sopimuksen ratifioinnin jälkeen Mussolini määräsi Kreikalle kuuluvan Korfun saaren miehitettäväksi sen jälkeen, kun siellä oli murhattu italialainen kenraali Enrico Tellini. Italian lehdistö tuki operaatiota huomauttaen, että Korfu oli kuulunut aikanaan Venetsian tasavallalle neljän sadan vuoden ajan. Kreikka veti tapauksen Kansainliiton käsiteltäväksi, mutta Mussolini vastusti menestyksekkäästi sen painostusta. Lopulta uhka joutua sotilaalliseen konfliktiin Britannian kanssa sai Italian vetämään joukkonsa pois Korfulta. Vastineeksi Italia sai vahingonkorvauksia Kreikalta. Kärjistynyt vastakkainasettelu Korfun kriisissä ja Italian ehdoton päättäväisyys olla luopumatta Dodekanesiasta sai Britannian ja Italian ratkaisemaan Jubamaan kysymyksen vuonna 1924 Italian Somalimaan hyväksi.


title: Italian siirtomaat

text: Lokakuussa 1935 Mussolinin johtama Italia käynnisti Toisen Italian-Abessinian sodan ja hyökkäsi Abessiniaan (Etiopia). Keisari Haile Selassie pakeni pääkaupunki Addis Abebasta 2. toukokuuta 1936 ja 5. toukokuuta italialaiset valtasivat kaupungin. Italialaiset yhdistivät Eritrean, Italian Somalimaan ja Abessinian uudeksi yhdeksi hallintokokonaisuudeksi nimeltä Italian Itä-Afrikka ().


title: Italian siirtomaat

text: Italia julistautui voittajaksi 9. toukokuuta 1936, ja Mussolini julisti Italian valtakunnan perustetuksi. Italian kuningas Viktor Emanuel III lisäsi Abessinian keisariuden titteleihinsä. Mussolini unelmoi alueen uusista italialaisista siirtokunnista ja alueen elintason nostamisesta. Kuitenkaan hyökkäys ei ainakaan parantanut kansainvälistä suhtautumista Italiaan, koska Abessinia oli Kansainliiton jäsenmaa.


title: Italian siirtomaat

text: 1930-luvulla Italian uskottiin kärsivät liikakansoituksesta, mikä rohkaisi ajatuksia siirtokuntien perustamisista. Suurin osa siirtolaisista meni Libyaan, jossa vuonna 1938 asui 89 098 italialaista pääasiassa Tripolin ja Benghazin rannikkokaupungeissa. Libyan rannikkoa kutsuttiinkin Italian "neljänneksi rannaksi" ().


title: Italian siirtomaat

text: Italialaissiirtolaisia siirtyi myös Italian Itä-Afrikkaan. Vuoden 1931 väestönlaskennan mukaan Eritreassa asui 4 188 italialaista ja 1 631 italialaista Italian Somalimaassa. Viisivuotisen italialaisen Abessinian aikana suurin piirtein 300 000 italialaista asui Itä-Afrikassa, mutta näistä reilu kolmannes oli sotaväkeä. Brutaalin Rudolfo Grazianin tuhoisan hallintokauden jälkeen Italian Itä-Afrikkaa tuli johtamaan menestyksekkäämmin Savoijin prinssi, Aostan kolmas herttua prinssi Amadeus, joka oli kuninkaan serkku. Prinssi Amedeo toteutti edistysohjelman, jonka aikana rakennettiin reilut 3 000 kilometriä uutta päällystettyä maantietä, 25 sairaalaa, 14 hotellia sekä kymmenittäin postikonttoreita, puhelinvaihteita, vesijohtoja, kouluja ja kauppoja. Italialaisten turvallisuuden korostamisen takia nämä lähinnä keskittyivät suurten asutuskeskusten ympärille, eikä kovin kauas sisämaahan.


title: Italian siirtomaat

text: Vuonna 1939 Italia hyökkäsi Albaniaan ja teki siitä valtauksen jälkeen protektoraattinsa. Nykyisen Albanian alue oli aikanaan ollut osa Rooman valtakuntaa, johon se oli kuulunut jo ennen kuin roomalaiset valtasivat Italian pohjoisosat. Alue oli tosin tullut albaanien haltuun jo aikoja sitten, mutta Italia oli silti säilyttänyt vahvat siteensä Albanian johtoon ja vaikuttanut alueen ilmapiiriin. On mahdollista, että Mussolini halusi näyttää Italian voimaa ja menestystä pärjätäkseen Saksalle, johon Itävalta sekä Böömi ja Määri oli aiemmin liitetty. Italian kuningas Viktor Emanuel III otti Albanian kruunun, ja Albania sai Shefqet Verlacin johtaman fasistisen hallituksen.


title: Italian siirtomaat

text: Mussolini asettui toisessa maailmansodassa Saksan valtakunnanjohtajan Adolf Hitlerin puolelle tarkoituksenaan laajentaa Italian alueomistuksia. Mussolinilla oli suunnitelmia aluelaajennuksista, jotka koskisivat osia Etelä-Ranskasta, Korsikaa, Maltaa, Tunisiaa sekä osaa Algeriasta, Atlantin puoleista satamaa Marokosta, Ranskan Somalimaata, brittiläistä Egyptiä ja Sudania.


title: Italian siirtomaat

text: 10. kesäkuuta 1940 Mussolini julisti sodan Britannialle ja Ranskalle, joista kumpikin oli ollut sodassa Saksan kanssa jo edeltävän vuoden syyskuusta asti. Italian joukot tunkeutuivat Etelä-Ranskaan, mutta aselepo kirjoitettiin pian Ranskan ja Saksan välillä. Näin ollen italialaiset olivat ehtineet tunkeutua vain muutaman kilometrin Ranskan puoleista rajaa. Kaksi päivää myöhemmin Ranskan ja Italian välisessä sopimuksessa Ranska luovutti Italialle Nizzan ja osan Savoijista.


title: Italian siirtomaat

text: Lokakuussa 1940 Mussolini määräsi hyökkäyksen Kreikkaan seuratakseen Saksan menestystä, mutta se alkoi kompuroiden ja päättyi lopulta noloon vetäytymiseen takaisin Albanian puolelle.


title: Italian siirtomaat

text: Huhtikuussa 1941 Saksa käynnisti hyökkäyksen Jugoslaviaan ja tämän jälkeen Kreikkaan. Italia sekä muutamat muut Saksan liittolaiset tukivat kumpaakin operaatiota. Saksalaiset jyräsivät Jugoslavian noin kahdessa viikossa ja huolimatta Kreikan saamasta brittiläisestä avusta se joutui saksalaisten haltuun huhtikuun loppuun mennessä. Italialaiset saivat haltuunsa alueita sekä Jugoslaviasta että Kreikasta. Aostan neljäs herttua Aimone sai hallitsijanimellä kuningas Tomislav II johdettavakseen juuri perustetun Kroatian valtion.


title: Italian siirtomaat

text: Kun taistelun Britanniasta oli kuumimmillaan, italialaiset käynnistivät hyökkäyksen Egyptiin tavoitteenaan saada Suezin kanava haltuunsa. 16. syyskuuta 1940 mennessä italialaiset olivat edenneet reilun 96 kilometrin päähän rajalta, mikä oli hyvä saavutus muuten huonoa sotaonnea kokeneilta italialaisilta. Kuitenkin joulukuussa britit käynnistävät Operaatio kompassin ja helmikuuhun 1941 mennessä britit olivat kukistaneet Italian 10. armeijan sekä tunkeutuneet syvälle Libyaan.


title: Italian siirtomaat

text: Itä-Afrikan sotatoimet alkoivat Italian etenemisillä brittiläiseen Keniaan, Brittiläiseen Somalimaahan ja Sudaniin. Kesällä 1940 Italian asevoimat valtasivat menestyksekkäästi koko Brittiläisen Somalimaan. Mutta vuoden 1941 mennessä brittien menestyksekkään vastahyökkäyksen myötä italialaiset olivat joutuneet vetäytymään syvälle Italian Itä-Afrikkaan. 5. toukokuuta 1941 keisari Haile Selassie I oli palannut Addis Abebaan palauttaakseen kruununsa. Marraskuussa Gondarin solassa kukistettiin viimeinen italialaisten vastarintapesäke. Huolimatta Italian Itä-Afrikan kukistumisesta osa italialaisista jatkoi alueella sissisotaa vielä kaksi vuotta.


title: Italian siirtomaat

text: Marraskuussa 1942 Italian omistukset Ranskassa laajenivat hieman, kun saksalaiset miehittivät Vichyn Ranskan Operaatio Antonissa. Italia miehitti Toulonin, kaiken Provencesta Rhone-jokeen asti sekä Korsikan.


title: Italian siirtomaat

text: Syksyllä 1943 Italian valtakunta tuli loppuunsa. 7. toukokuuta akselivaltojen joukkojen antautuminen Tunisiassa ja muut jatkuvat Italian kokemat takaiskut saivat kuningas Viktor Emanuel III suunnittelemaan pääministeri Mussolinin erottamista. Liittoutuneiden Sisiliaan toteuttaman maihinnousun myötä Mussolinin kannatus ja tuki romahtivat. 24. heinäkuuta Suuren Fasistineuvoston kokouksessa Italian parlamentin puheenjohtaja, fasistien johtava poliitikko Dino Grandi hyökkäsi rajusti Mussolinia vastaan ja vaati kuninkaan perustuslaillisen vallan palauttamista. Kokouksen päätteeksi järjestetyssä äänestyksessä Mussolini syrjäytettiin maan ja puolueen johdosta äänin 19–7 yhden äänestäessä tyhjää. Seuraavana päivänä kuningas Viktor Emanuel III erotti Mussolinin ja määräsi tämän pidätettäväksi. Myöhemmin saksalaisten operaatiossa Mussolini vapautettiin, ja hänestä tuli Italian sosiaalisen tasavallan johtaja.


title: Italian siirtomaat

text: Ulkonaisesti Italian uusi kuninkaan ja sotamarsalkka Pietro Badoglion johtama hallitus säilytti Italian akselivaltojen puolella, mutta salaisesti se aloitti neuvottelut liittoutuneiden kanssa. Päivää ennen kuin amerikkalaiset toteuttivat Italian mannermaalle hyökkäyksen aloittaneen maihinnousun Salernoon Italian hallitus kirjoitti salaisesti aselevon liittoutuneiden kanssa. 8. syyskuuta aselepo julistettiin julkisesti. Näin ollen saksalaiset hyökkäsivät entisiä liittolaisiaan vastaan ja ottivat haltuunsa italialaisten jäljellä olevat alueet Albaniassa ja Dodekanesiassa. Osa italialaisjoukoista Balkanilla liittyi vastarintaliikkeeseen taistelemaan saksalaisia vastaan. Dodekanesian valtauksen aikana liittoutuneet yrittivät ottaa Dodekanesian haltuunsa italialaisjoukkojen avulla, mutta tilanne päättyi saksalaisten täydelliseen voittoon.


title: Italian siirtomaat

text: Vuonna 1947 Italian tasavalta menetti virallisesti merentakaiset alueensa rauhansopimuksen perusteella. Marraskuussa 1949 Italian Somalimaasta tehtiin Yhdistyneiden kansakuntien huoltohallintoalue, josta tuli 1. heinäkuuta 1960 yhdessä Brittiläisen Somalimaan kanssa osa uutta itsenäistä Somalian tasavaltaa.


title: Kymco Super 9

text: Kymco Super 9 on kaksitahtinen skootteri, jota valmistaa taiwanilainen Kwang Yang Motor Company, Ltd.


title: Kymco Super 9

text:
Skootteria on valmistettu vuodesta 2002, ja se edustaa Kymcon skootterimalliston urheilullista puolta. Skootterista valmistetaan kahta mallia, AC (ilmajäähdytteinen) ja LC (nestejäähdytteinen). LC-mallissa on takana levyjarru sekä mittaristossa kierroslukumittari. Super 9:n maahantuonti Suomeen on ollut vuodesta 2009 katkolla.
Syynä saattaa ainakin osittain olla EU:n asettamat direktiivit koskien pakokaasujen päästöarvoja.


title: Kymco Super 9

text: Kaksitahtisista skoottereista maahantuodaan Suomeen tällä hetkellä (2014) Agiity ja Super 8-malliston skoottereita.


title: Tina Rättyä

text: Tina Maria Rättyä (s. 12. marraskuuta 1968 Pietarsaari) on entinen suomalainen seitsenottelija. Hän edusti IF Drottia ja häntä valmensivat Raimo Alanen ja Antti Haapalahti.


title: Tina Rättyä

text: Rättyä teki otteluennätyksensä 6241 pistettä sijoittuessaan kahdeksanneksi Helsingin EM-kilpailuissa 1994. Barcelonan olympialaisissa 1992 hän sijoittui 20:nneksi. MM-kilpailuissa hän oli kolmastoista sekä Tokiossa 1991 että Stuttgartissa 1993. Göteborgin MM-kilpailuissa 1995 Rättyä otteli 16:nneksi. Sisäratojen EM-kilpailuissa Pariisissa 1994 hän oli viisiottelussa kymmenes.


title: Tina Rättyä

text: Rättyä voitti seitsenottelun Suomen mestaruuden Hämeenlinnassa 1988, Turussa 1989 ja Helsingissä 1991. SM-hopeaa hän sai Oulussa 1990, Jyväskylässä 1992 ja Tampereella 1996. Viestinjuoksun SM-kilpailuissa hän saavutti kultaa 4 × 400 metrin viestissä Kalajoella 1997. Hallikilpailuissa Rättyä voitti viisiottelun Suomen mestaruuden Tampereella 1991, Oulussa 1993 sekä Kuopiossa 1994 ja 1995. SM-hopeaa hän sai Kuortaneella 1989.


title: Rikkaat Internet-sovellukset

text: Rikkaat Internet-sovellukset on käännös englanninkielisestä käsitteestä "Rich Internet Applications" (RIA). Nämä ovat internet-sovelluksia, joiden ominaisuudet ja toiminnallisuus muistuttavat perinteisiä tietokoneiden työpöytäsovelluksia. Rikkaissa Internet-sovelluksissa sovelluksen latauksen jälkeen suuri osa prosessoinnista tapahtuu selaimessa. Selain ja palvelin kommunikoivat asynkronisesti. Käyttöliittymän toteutuksessa on käytetty korkeaa interaktiotasoa tarjoavia komponentteja. Asiakkaan puoleinen osa sovelluksesta voidaan toteuttaa joko Web-selaimen päällä toimivilla tekniikoilla tai Web-toimitusta hyödyntävillä tekniikoilla. RIA-teknologioita ovat esimerkiksi Ajax, Adobe Flex Adobe Air ja Microsoftin Silverlight.


title: Donna De Varona

text: Donna Elizabeth De Varona (s. 26. huhtikuuta 1947) on entinen yhdysvaltalainen uimari ja olympiavoittaja


title: Donna De Varona

text: Donna De Varona voitti 17-vuotiaana kaksi kultamitalia Tokion 1964 olympialaisissa. Hänestä tuli naisten 400 metrin sekauinnin kaikkien aikojen ensimmäinen olympiavoittaja. Hänen voittoaikansa oli 5.18,7, ja hän voitti toiseksi sijoittuneen Sharon Finneranin 5,4 sekunnilla. Toisen kultamitalinsa hän sai 4 × 100 metrin vapaauintiviestissä, jossa hän ui toisen osuuden ja jonka Yhdysvallat voitti ME-ajalla 4.03,8.


title: Kimmo Pallonen

text: Kimmo Kaarlo Juhani Pallonen (s. 17. tammikuuta 1959 Jyväskylän maalaiskunta) on entinen suomalainen seiväshyppääjä. Hän edusti Raahen Vesaa ja häntä valmensi Auvo Pehkoranta.


title: Kimmo Pallonen

text:
Pallonen sijoittui viidenneksi Los Angelesin olympialaisissa 1984 tuloksella 545 cm. Sisäratojen EM-kilpailuissa hän sijoittui 12:nneksi
Wienissä 1979 hypättyään 520 ja 14:nneksi Lievinissä 1987 tuloksella 540. Pariisin MM-hallikisoissa 1985 hän oli kahdeksas hypättyään 540.


title: Kimmo Pallonen

text: Pallonen voitti ulkoratojen Suomen mestaruuden Helsingissä 1979, Oulussa 1981, Kajaanissa 1984 ja Lahdessa 1985. SM-pronssia hän sai Kouvolassa 1982. Hallikisoissa hän voitti Suomen mestaruuden Turussa 1984.


title: Kimmo Pallonen

text: Pallonen hyppäsi ennätyksensä 556 cm Raahessa 11. heinäkuuta 1982. Hallissa hän ylitti parhaimmillaan 550 Taivalkoskella 1983.


title: Sharon Stouder

text: Sharon Marie Stouder (9. marraskuuta 1948 – 23. kesäkuuta 2013) oli yhdysvaltalainen uimari ja olympiavoittaja.


title: Sharon Stouder

text: Sharon Stouder voitti 15-vuotiaana kolme kultamitalia ja yhden hopean Tokion 1964 olympialaisissa. Hän ui 100 metrin perhosuinnissa maailmanennätyksen 1.04,7 ja voitti entisen ME-uimarin Ada Kokin 0,9 sekunnilla. Hän ui ensimmäisen osuuden 4 × 100 metrin vapaauintiviestissä ja kolmannen osuuden 4 × 100 metrin sekauintiviestissä, ja molemmissa Yhdysvallat voitti kultaa ME-ajalla. Hopeaa Stouder sai 100 metrin vapaauinnissa, jossa hänestä ajallaan 59,9 tuli kaikkien aikojen toinen minuutin alittanut naisuimari. ME-nainen Dawn Fraser oli kuitenkin 0,4 sekuntia nopeampi.


title: Cathy Ferguson

text: Cathy Jean Ferguson (s. 17. heinäkuuta 1948) on entinen yhdysvaltalainen uimari ja olympiavoittaja


title: Cathy Ferguson

text: Cathy Ferguson voitti 16-vuotiaana kaksi kultamitalia Tokion 1964 olympialaisissa. Hän ui 100 metrin selkäuinnissa maailmanennätyksen 1.07,7 ja voitti Christine Caronin 0,2 sekunnilla ja maailmanennätystä ennen loppukilpailua hallussaan pitäneen Virginia Duenkelin 0,3 sekunnilla. Hän ui ensimmäisen osuuden 4 × 100 metrin sekauintiviestissä, jossa Yhdysvallat voitti kultaa ME-ajalla 4.33,9.


title: General

text: General on yksi Ruotsin suosituimmista nuuskamerkeistä. Kuten monia muita Swedish Matchin nuuskamerkkejä myös Generalia on valmistettu 1800-luvulta lähtien.


title: General

text: Generalia kuvataan usein hienona ja eleganttina nuuskana. Se maistuu selvästi tupakalta ja luo täten oman makunsa. Generalia on sekä pussi- että irtonuuskana. Generaalia on myös saatavilla lakritsin, mintun ja savuisen tammen makuisena.


title: General

text: Vuonna 2011 lanseerattiin G.3-nuuskasarja, joka eroaa tavallisesta Generalista korkeammalla nikootiinipitoisuudellaan. Vuonna 2015 lanseerattiin XRange-sarja, josta löytyy myös Generalin nuuskia. Nämä nuuskat eroavat tavallisesta muun muassa slim fit -pusseilla ja vähäisellä valutuksella.


title: Virginia Duenkel

text: Virginia Ruth ”Ginny” Duenkel (s. 7. maaliskuuta 1947) on entinen yhdysvaltalainen uimari ja olympiavoittaja.


title: Virginia Duenkel

text: Duenkel osallistui vuoden 1964 olympialaisiin Tokiossa. Hän lähti 100 metrin selkäuinnin loppukilpailuun maailmanennätyksen haltijana ja ui vanhan ennätyksensä alittaneen ajan 1.08,0, mutta jäi silti pronssille. Neljä päivää myöhemmin hän voitti olympiakultaa 400 metrin vapaauinnissa ajalla 4.43,3.


title: Catch (nuuska)

text: Catch on Swedish Matchin valmistama nuuskamerkki. Catch-merkkiset nuuskakiekot tulivat Ruotsin kauppoihin vuonna 1984. Catch on erikoistunut maustettuun pussinuuskaan. Makuihin kuuluu muun muassa menthol, minttu, cassis, lakritsi ja eukalyptus. Catch-nuuskaa myydään 24 gramman, 10 gramman ja 6 gramman rasioissa.


title: Napapiirin huumaa

text: Napapiirin huumaa on Mikko Alatalon albumi vuodelta 1989. Se äänitettiin Mikkelin Päämajassa 1988.


title: Napapiirin huumaa

text: A-puoliB-puoli


title: Robert Windle

text: Robert George Windle (s. 7. marraskuuta 1944) on australialainen uimari ja olympiavoittaja.


title: Robert Windle

text: Robert Windle voitti olympiakultaa Tokion 1964 olympialaisten 1 500 metrin vapaauinnissa ajalla 17.01,7. Hän toi 4 × 100 metrin vapaauintiviestissä ankkuriosuuden uimarina Australian pronssille. Hän ui viimeisen osuuden myös 4 × 200 metrin vapaauintiviestissä, jossa Australia sijoittui neljänneksi.


title: Robert Windle

text: Méxicon 1968 olympialaisissa Windle saavutti hopeaa 4 × 200 metrin vapaauintiviestissä ja pronssia 4 × 100 metrin vapaauintiviestissä. Lisäksi hän sijoittui 200 metrin vapaauinnissa kuudenneksi.


title: Sandvikens AIK Bandy

text: Sandvikens AIK Bandy, ("Sandvikens allmänna idrottsklubben") on Sandvikens AIK -seuran jääpallojaosto Sandvikenista, Ruotsista. Seura perustettiin vuonna 1901 ja jääpallojaosto perustettiin 1922. Seuran jääpallon edustusjoukkue kuuluu Ruotsin menestyneimpiin ja se pelaa maan pääsarjassa Elitserienissä. SAIK on yksi viime vuosien menestyneimmistä ruotsalaisseuroista. Ruotsin mestaruuden joukkue on voittanut yhdeksän kertaa. Kotiottelunsa Sandviken pelaa 2009 valmistuneessa jääpallohallissa Göransson Arenalla. Ennen uuteen halliin muuttoa seuran kotikenttä oli Jernvallenin tekojäärata.


title: Sandvikens AIK Bandy

text:
Saavutuksia Ruotsin pääsarjassa
Kansainvälisiä saavutuksia:


title: Pandareus

text: Pandareus oli kreikkalaisessa mytologiassa Miletoksen kuninkaan Meropsin poika.


title: Pandareus

text: Tarun mukaan Pandareus varasti kultaisen koiran Zeuksen temppelistä Kreetalla ja luovutti sen ystävälleen Tantalokselle. Kun hän halusi koiran myöhemmin takaisin itselleen, Tantalos vakuutti, ettei hänellä enää sitä ollut. Tämän pyhäinhäväistyksen takia Zeus muutti Pandareuksen kiveksi sekä heitti Sipylos-vuoren Tantaloksen päälle.


title: Pandareus

text: Pandareuksella oli vaimonsa Hermothoen kanssa useita tyttäriä. Vanhin heistä oli Aedon ja nuorimmat Kleothera ja Merope – tai toisen lähteen mukaan Kameiro ja Klytie. Vanhempiensa kuoleman jälkeen jumalat ottivat heidän kasvatettavikseen ja antoivat heille runsaasti lahjoja: Hera antoi heille kauneutta ja viisautta, Artemis pituutta ja Pallas Athene opetti heitä tekemään kauniita esineitä. Mutta kun Afrodite oli pyytämässä lupaa Zeukselta viedä tyttäret naimisiin, harpyijat sieppasivat nämä ja antoivat heidät erinyksille.


title: IK Sirius BK

text: IK Sirius BK ("Idrottsklubben Sirius Bandyklubb") on urheiluseura IK Siriuksen jääpallojaosto Uppsalasta, Ruotsista. Seuran jääpallon miesten edustusjoukkue pelaa maan pääsarjassa Elitserienissä.


title: IK Sirius BK

text: Sirius osallistui jääpallon Ruotsin mestaruuskilpailuihin ensimmäistä kertaa vuonna 1915. Alkuaikoina se jäi paikallisvastustajan IFK Uppsalan varjoon, joka oli 1910-luvulla Ruotsin hallitseva jääpalloseura. Sirius voitti ensimmäisen Ruotsin mestaruutensa vuonna 1921, jolloin se onnistui vihdoin voittamaan loppuottelussa paikallisvastustaja IFK Uppsalan maalein 5-2. Toinen mestaruus tuli heti seuraavana vuonna 1922. Seuraavaa Siriuksen mestaruutta saatiin odottaa 1960-luvulle, jolloin seura voitti kolmesti mestaruuden. 1960-luvun menestysjakson jälkeen Sirius ei ole saavuttanut mestaruutta.


title: IK Sirius BK

text:
Saavutuksia Ruotsin pääsarjassa
Kansainvälisiä saavutuksia


title: Aedon

text: Aedon () oli kreikkalaisessa mytologiassa Pandareuksen tytär ja Homeroksen mukaan Zethoksen puoliso ja Ityloksen äiti.


title: Aedon

text: Kateellisena Niobelle, jolla oli seitsemän poikaa, Aedon päätti surmata tämän vanhimman pojan. Hän kuitenkin tuli surmanneeksi vahingossa oman poikansa. Lievittääkseen Aedonin tuskaa Zeus muutti hänet satakieleksi, jonka surullisen laulun runoilijat esittivät olevan Aedonin suruvalittelua poikansa puolesta.


title: Aedon

text: Myöhemmän Antoninus Liberaliksen säilyttämän tradition mukaan Aedon oli kolofonialaisen taiteilijan Polytekhnoksen puoliso. Aviopari kehui rakastavansa toisiaan enemmän kuin Zeus ja Hera, jolloin Hera lähetti Eriin aiheuttamaan eripuraa heidän välilleen.


title: Aedon

text: Polytekhnoksen oltua tekemässä tuolia ja Aedonin koruompeletta he sopivat, että työnsä ensimmäisenä päätökseen saava saisi toiselta naispuolisen orjan palkkioksi. Kun Aedon Heran avustamana voitti, lähti Polyteknos appensa luo kertoen vaimonsa haluavan tavata sisarensa Khelidoniksen ja otti tämän mukaansa. Matkalla kotiinsa Polytekhnos makasi Khelidoniksin väkisin, puki tämän orjaksi, käski tämän vaieta tapahtuneesta ja antoi tämän vaimolleen luvattuna palkkiona. Myöhemmin Khelidonis uskoen, ettei kukaan kuulisi häntä, valitti kohtaloaan. Aedon oli kuitenkin kuullut tämän ja sisaruksen alkoivat suunnitella kostoa Polytekhnokselle. Ensimmäiseksi he murhasivat tämän pojan, Ityksen, ja syöttivät hänen lihansa Polytehnokselle.


title: Aedon

text: Sisarukset pakenivat isänsä luo, joka sitoi heitä jahdanneen Polyteknoksen köysiin ja voiteli tämän hunajalla jättääkseen tämän hyönteisten armoille. Tässä vaiheessa Aedonin alkoi käydä miestään sääli, ja kun tämä ristiriita kävi sietämättömäksi, Zeus muutti Polytekhnoksen pelikaaniksi, Aedonin isän merikotkaksi, Khelidoniksen pääskyseksi ja Aedonin satakieleksi. Tarinan etymologia näyttäisi olevan sama kuin kertomuksella Filomelasta ja Proknesta.


title: Vetlanda BK

text: Vetlanda Bandyklubb on jääpalloseura Vetlandasta, Ruotsista. Seuran edustusjoukkue pelaa Ruotsin pääsarjassa Elitserienissä.


title: Vetlanda BK

text: Vetlanda BK perustettiin vuonna 1945. Ruotsin pääsarjatasolle se nousi ensimmäisen kerran kaudeksi 1961. Ruotsinmestaruus loppuotteluun se on selviytynyt seitsemän kertaa ja voittanut mestaruuden kolmesti. Seuran suurin menestyskausi osui 1980-90 luvun vaihteeseen. Vetlanda on ollut pääsarjassa yhtäjaksoisesti viimeksi kaudesta 2000-2001 lähtien. Seuran kotihalli on vuonna 2011 valmistunut Sapa Arena.


title: Vetlanda BK

text: Kansainvälisiä saavutuksia:


title: MŠK Žilina

text: MŠK Žilina on slovakialainen jalkapalloseura, joka tulee Žilinan kaupungista. Seura on perustettu vuonna 1908. Seura on menestynyt 2000-luvulla hyvin, se on voittanut pääsarjan mestaruuden kuusi kertaa ja ollut toisena kolme kertaa. Joukkue selviytyi vuonna 2008 ensimmäistä kertaa Uefa Cupin lohkovaiheeseen, kukistaen PFK Levski Sofian ensimmäisellä kierroksella.


title: MŠK Žilina

text: Joukkue on kulkenut eri nimillä vuosien saatossa:


title: IFK Vänersborg

text: IFK Vänersborg on urheiluseura Vänersborgista, Ruotsista. Seura tunnetaan parhaiten päälajistaan jääpallosta. Seuran edustusjoukkue pelaa Ruotsin pääsarjassa Elitserienissä


title: IFK Vänersborg

text: IFK Vänersborg perustettiin 9. maaliskuuta 1903. Ensimmäisinä vuosina seurassa harjoitettiin useita urheilulajeja.


title: IFK Vänersborg

text: Jääpallossa seura pelasi Ruotsin korkeimmalla sarjatasolla Allsvenskanissa ensimmäistä kertaa kaudella 1975-76, mutta putosi heti sarjasta. Uudelleen se pelasi Allsvenskanissa kaudella 1986-87, ja on pelannut korkeimmalla sarjatasolla yhtäjaksoisesti siitä lähtien.


title: IFK Vänersborg

text: IFK Vänersborg on viime vuosina ollut yksi Ruotsin parhaista jääpalloseuroista, mutta loppuotteluun se ei ole vielä kertaakaan selviytynyt.


title: Maailman mielenterveyspäivä

text: Maailman mielenterveyspäivä on 10. lokakuuta 1992 alkaen vietetty kansainvälinen teemapäivä, jonka viettämisen aloitti Mielenterveyden maailmanliitto. Päivän tavoitteena on tiedottaa ja kouluttaa ihmisiä mielenterveyteen liittyvistä asioista. Vuoden 2008 teemana oli yksinäisyys.


title: Ari Holopainen

text: Ari Holopainen (s. 24. tammikuuta 1969 Varkaus) on suomalainen entinen jääpalloilija, pelipaikaltaan hyökkääjä. Hän toimii nykyisin Ruotsin pääsarjassa Elitserienissä pelaavan IFK Kungälvin päävalmentajana.


title: Ari Holopainen

text: Holopainen on varkautelaisen WP-35:n kasvatti. Pääosan seurajoukkueurastaan hän pelasi Ruotsissa Ljusdalin, Katrineholmin, Villa Lidköpingin ja IFK Vänersborgin joukkueissa.


title: Ari Holopainen

text: Läpi 1990-luvun sekä 2000-luvun alkupuoliskon Holopainen lukeutui myös Suomen maajoukkueen vakiopelaajiin, ja oli voittamassa joukkueessa maailmanmestaruutta 2004 Ruotsissa, missä hän myös nousi tuolloisen MM-kisojen maalintekijätilaston kärkeen 61 maalillaan. Kaikkiaan hän teki MM-kisoissa 77 maalia. Suomen paidassa hän pelasi yhteensä 117 A-maaottelua ja teki 143 maalia. Hän on Suomen maajoukkueen maalintekijätilaston kärjessä.


title: Ari Holopainen

text: Lopetettuaan pelaajauransa keväällä 2006 Holopainen toimi kauden 2007–2008 Villa Lidköpingin apulaisvalmentajana ja aloitti seuran päävalmentajana kaudella 2008–2009. Kauden 2012–2013 jälkeen hän siirtyi IFK Kungälvin päävalmentajaksi.


title: Ari Holopainen

text: Ari Holopaisen isä Esko Holopainen on moninkertainen jääpallon Suomen mestari ja maaottelupelaaja.


title: Itylos

text: Itylos oli kreikkalaisessa mytologiassa Pandareuksen tyttären Aedonin ja Zethoksen poika. Kateellisena kälylleen Niobelle, jolla oli seitsemän poikaa ja seitsemän tytärtä, Aedon suunnitteli tämän vanhimman pojan surmaa. Aedon kuitenkin surmasi vahingossa oman poikansa Ityloksen, jolloin Zeus tämän tuskaa lievittääkseen muutti hänet satakieleksi. Siksi satakieli laulaa edelleen suruaan valittaessaan poikansa kuolemaa.


title: Itylos

text: Tarinan myöhemmässä variaatiossa Itylos on Aedonin ja Polytekhnoksen poika. Polytekhnos makaa väkisin puolisonsa sisaren Khelidoniksen, jolloin sisarukset kostavat tälle tappamalle tämän pojan Ityloksen ja syöttämällä hänen lihansa Polytekhnokselle. Jumalat muuttavat lopulta heidät kaikki linnuiksi. Kertomuksen Ityloksessa on yhtymäkohtia Itykseen tarinassa Proknesta ja Filomelasta.


title: J. A. Hollon palkinto

text: J. A. Hollon palkinto on Suomen kääntäjien ja tulkkien liiton (SKTL) vuosittain myöntämä palkinto tietokirjallisuuden kääntäjille. Palkinto annetaan korkeatasoisesta tietokirjasuomennoksesta palkinnon jakoa edeltävältä vuodelta tai pitkästä urasta tietokirjallisuuden kääntäjänä.


title: J. A. Hollon palkinto

text: Palkinto on nimetty Juho August Hollon mukaan, ja se jaettiin ensimmäisen kerran vuonna 1991. Palkinto jaetaan samaan aikaan huhtikuussa kuin kaunokirjallisuuden kääntäjille tarkoitettu Mikael Agricola -palkinto. Palkintosumma on vuodesta 2013 alkaen ollut 10 000 euroa (sitä ennen 20 000 markkaa ja 6 000 euroa), ja palkinnon rahoittaa Tietokirjallisuuden edistämiskeskus.


title: Itys

text: Itys oli kreikkalaisessa mytologiassa Tereuksen ja Proknen poika.


title: Itys

text: Tereus rakasti salaa vaimonsa sisarta Filomelaa ja makasi väkisin, katkaisi kielen ja vangitsi tämän, jottei tämä voisi kertoa tapahtuneesta kenellekään. Filomela kutoi kuitenkin kankaan, jossa hän kuvasi kaiken tapahtuneen, ja sai sen toimitettua sisarelleen. Kun asia selvisi Proknelle, hän kosti sisarensa puolesta surmaamalla Ityksen ja syöttämällä tämän lihat Tereukselle tämän tietämättä. Asian selvittyä Tereukselle hän yritti surmata sisarukset, mutta jumalat muuttivat kaikki kolme linnuiksi: Tereuksen harjalinnuksi, Filomelan pääskyseksi ja Proknen satakieleksi, joka laulaa surullisesti valittaessaan poikansa kuolemaa.


title: Heikki Konttinen

text: Heikki Konttinen () oli suomalainen kuvanveistäjä. Hänen teoksiaan oli esillä ensimmäistä kertaa näyttelyssä Helsingissä vuonna 1939. Hänelle myönnettiin Pro Finlandia -palkinto vuonna 1964.


title: Heikki Konttinen

text: Konttinen on opiskellut Taideteollisessa keskuskoulussa 1937–1939, 1940–1941 ja Suomen Taideakatemian koulussa 1942–1945.


title: Podaleirios

text: Podaleirios () oli kreikkalaisessa mytologiassa Troijan sodan sankari.


title: Podaleirios

text: Podaleirios oli lääketieteen jumalan Asklepioksen ja Epionen poika ja Makhaonin veli. Hän oli yksi Helenan kosioista, ja uskollisena antamalleen valalle hän purjehti veljensä kanssa Troijaan kolmellakymmenellä aluksella osallistuakseen Troijan sotaan kreikkalaisten puolella.


title: Podaleirios

text: Troijan sodassa Podaleirios osoittautui veljensä tavoin vertaansa vailla olevaksi parantajaksi, ja koska heitä tarvittiin haavoittuneiden hoitoon, eivät he osallistuneet varsinaisiin sotatoimiin ollenkaan. He paransivat myös Filokteteen käärmeen pureman, mikä mahdollisti hänen osallistumisensa sotaan ja voittamaan sen. Hänet kuitenkin mainitaan yhtenä Troijan puuhevoseen piiloutuneista sotureista.


title: Podaleirios

text: Sodan päätyttyä hän päätti hylätä laivansa ja jatkaa matkaansa jalkaisin Kolofoniin, jossa hän osallistui Kalkhaan hautajaisiin. Hän jatkoi matkaansa Delfoihin, jossa hän kysyi oraakkelilta neuvoa, mihin hänen pitäisi asettua. Oraakkeli kertoi hänen pitävän asettua paikkaan, jossa putoava taivas ei häntä vahingoittaisi, jolloin hän jäi Karian Khersonneseen, joka oli vuorien ympäröimä. Toisen version mukaan Podaleirios eksyi purjehtiessaan takaisin kotimaahansa Troijasta, ja asettui Karian Syrnokseen.